text:
Umwepisikopi ni umwigisha mu itorero rya Gikristo. Ijambo ry’Ikigiriki “episkapos” ryaje gusobanurwa mu Kinyarwanda nk’ “Umukuru w’itorero,” “ureberera itorero,” cyangwa se “umushumba.” Aya magambo yose akaba asobanura ikintu kimwe.
Mu matorero yabanje, abayobozi babitaga “Abakuru b’itorero.” Nk’urugero, mu byakozwe n’intumwa 20:17 dusoma ko, “Ari I Mileto atumira abakuru b’Itorero ryo muri Efeso.” Mu Abafilipi 1:1, Pawulo atangira ibaruwa avuga ati, “Mwebwe abera bo muri Kristo Yesu b’I Filipi, hamwe n’Abepisikopi n’Abadiyakoni.” Ikigaragara, ni uko hari imyanya ibiri y’ubuyobozi mu itorero: Abakuru b’itorero (Abepisikopi) ndetse n’Abadiyakoni.
Mu nyandiko za Pawulo, yagiye avuga kubisabwa kugirango umuntu abe umukuru w’itorero/ Umwepisikopi, abo yafataga nk’ Abepisikopi bakoreraga hamw kurenza uko umuntu yakora nk’umuyobozi ku giti cye.
Muri 1 Timoteyo 3:1–7 hagira hati, “Iri jambo ni iryo kwizerwa ngo: Umuntu nashaka kuba umwepisikopi, aba yifuje umurimo mwiza. Nuko umwepisikopi akwiriye kuba inyangamugayo, no kuba umugabo w’umugore umwe, abe adakunda ibisindisha wirinda, ugira gahunda mukubaho kwe, ukunda gucumbikira abashyitsi, ufite ubwenge bwo kwigisha, uteri umunywi wa vino cyangwa umunyarukoni, ahubwo abe umurwaneza utarwana, uteri umukunzi w’impiya, utegeka neza abo mu rugo rwe, agatera abana be kumvira no kubaha rwose (Mbese utazi gutegeka abo mu rugo rweyabasha ati kurinda utorero ry’Imana?).
Kandi ntakwiriye kuba uhindutse umukristo vuba kugirango atikakaza akagwa, agacirwa ho iteka satani yaciriwe hO kandi akwiriye gushyimwa neza n’abo hanze, kugirango adahinyuka akagwa mu mutego wa satani”.
Duhereye kuri uru rutonde, hari byinshi twafataho umwanzuro. Icya mbere, kuba umwepisikopi ni umurimo mwiza. Icya kabiri, ni akazi kandi gafite umupaka kuko kagenewe abagabo gusa. Icya gatatu, ni ukuba inyangamugayo muri byose.
Icya kane agomba kuba afite ubwenge bwo kwigisha. (Inshingano z’abadiyakoni zigaragara mu mirongo ikurikiraho, ntabwo basabwa kugira ubwenge bwo kwigisha.) Tito 1:5–7 yagarutse kunshingano z’abakuru b’itorero, ariko yongeraho ko akwiye kuba afite ubwenge bwo guhugura abantu inyigisho nzima. Ubwo Petero yandikiraga abakuru b’itorero, nawe ubwe yiyise ko ari “Aru umukuru mugenzi wabo” (1 Petero 5:1).
Imirimo mu itorero yagiye yiyongera. Biza kugera aho, umwepisikopi yaje kuba uhagarariye amatorero menshi mu ntara bitewe n’imiterere y’itorero. Mu nama yabereye I Nicea muri 325 nyuma y’ivuka rya Yesu Kristo umukuru w’itorero wa buri mugi cyangwa agace yahagarariraga akarere ke. Aba bayobozi bafatwaga nk’”Abepisikopi.” Amatorero menshi ya gikristo akaba yarakomeje uyu muco w’ubwepisikopi kugeza nanubu.
Bibiliya itubwira ko abakuru b’itorero n’abadiyakoni aribo bayobora amatorero mu duce aherereye mo. Umukuru w’itorero yari azwi kandi ku izina ry’umwepisikopi cyangwa se akaba ari umushumbwa wakoreshwaga bene ako kazi.
Ibitekerezo
ESE ABAKOZI B'IMANA BO MU KINYEJANA CYA MBERE BOSE BAKORAGA IBITANGAZA ? Twibutse ko buri mukristu wese ari UMUKOZI W'IMANA. Buri wese akorera Imana MU BURYO BUHURA N'IMPANO YAHAWE. Nibyo Pawulo yigisha muri: * Rom.12:3-8 "...mwe KWIFATA UKO MUTARI, ahubwo mutekereze mwitonze nk'uko IMANA YAGEREYE umuntu wese kwizera. Nk'uko mu mubiri umwe dufite ingingo nyinshi, kandi INGINGO ZOSE ZIKABA ZIDAFITE UMURIMO UMWE, NATWE NI KO TURI, kuko turi benshi, nyamara turi umubiri umwe muri Kristo,... Nuko KUKO DUFITE IMPANO ZITANDUKANYE nk'uko ubuntu twahawe buri: NIBA TWARAHAWE UBUHANUZI duhanure uko kwizera kwacu kungana..." *1Kor.12:29-30: "Mbese BOSE ni intumwa? BOSE ni abahanuzi? BOSE ni abigisha? BOSE BAKORA IBITANGAZA ? BOSE bafite impano zo GUKIZA INDWARA ? Bose bavuga izindi ndimi? Bose basobanura indimi? » >> Igisubizo: SI BOSE AHUBWO NI BAMWE bahawe izo mpano. >> BOSE ntibavugaga izindi ndimi, BOSE ntibakizaga abarwayi, BOSE NTIBAKORAGA IBITANGAZA, ahubwo BYAKORWAGA NA BAMWE. (Ngiri Ijambo ry'Imana.) Kanda hano umusubize
Nibyo rwose, Imirasire.com mwasomye neza Ibyanditswe byera: Mu itorero ryo mu gihe cya Pawulo habaga INZEGO EBYIRI GUSA mu buyobozi bw'itorero: .1.ABEPISKOPI (Abakuru b'itorero , Abashumba) .2. N'ABADIYAKONI. Izi nzego zari izo gufasha abakristo MU BY'UMWUKA, NO MU BY'UMUBIRI. *ABEPISKOPI bari bashinzwe UBUZIMA W'UMWUKA bw'abakristo bayoboye: Niyo mpamvu basabwaga kuba BASHOBOYE KWIGISHA. * ABADIYAKONI: Bari bashinzwe UBUZIMA BW'IBY'UMUBIRI mu itorero cyane cyane KWAKIRA, GUCUNGA NO GUTANGA INKUNGA YO GUFASHA ABAKENE. (Ibyakozwe.6:1-4) *Ubu ibintu byarivanze: .1.Hashyizweho inzego zimeze nk'amapeti ya gisirikare: Zigamije IBYUBAHIRO, biherekejwe N'UMUSHAHARA UTUBUTSE uko amapeti azamuka. .2. ABASHUMBA ( Abepiskopi) BAFATANYIJE gucunga ibyo umwuka n'iby'umubiri, Kandi ibi siko byari bimeze, kuko IBY'UMUBIRI BYACUNGWAGA n'Abadiyakoni. Abakuru b'itorero BAGASENGERA CYANE ITORERO, BAKABONA N'UMWANYA WO GUTEGURA INYIGISHO. (Ibyak. 6:4) ( Ubu umushumba ADACUNZE IFARANGA, mwaterana igipfunsi.) * Iyi mimerere tubona irasohoza ubu buhanuzi: *1Tim.6:5: «n'impaka z'abantu bononekaye ubwenge bakamyemo ukuri, BIBWIRA YUKO KUBAHA IMANA ARI INZIRA YO KUBONA INDAMU.» Bazabona Ishyano. Kanda hano umusubize
Ibyo uvuze nibyo.Ariko nubwo amadini ya gikristu menshi ashyiraho ba Episcopos aribo ba Musenyeri cyangwa Bishop,ntabwo bakora nka ba Episcopos bo mu kinyejana cya mbere (first century).Mu gihe bo birirwaga bagenda imisozi no mu mazu y'abantu babwiriza (ibyakozwe 20:20) kandi bakabikora ku buntu (ibyakozwe 20:33),Episcopos aribo Musenyeri cyangwa Bishop b'iki gihe usanga baba bishakira ifaranga n'ibyubahiro gusa.Nta numwe uzabona arimo kubwiriza mu mihanda nkuko Yesu n'Abigishwa be babigenzaga.Ikindi kandi,bivanga cyane muli politike kandi Yesu yarabitubujije. Aba kera,icyakubwiraga ko bashyizweho n'imana koko,nuko bagendaga bazura abantu cyangwa bakiza abantu baremaye.Naho muli iki gihe,ushatse wese yiyita Pastor,Bishop cyangwa Apotre.Mu Rwanda honyine dufite ba Apotres batabarika.Uzababwirwa nuko barushanwa kugura amamodoka ahenze cyane (V8,Range Rover,... ) Kanda hano umusubize
HABIMANA (na bagenzi be ) nterwa agahinda kenshi n'ishyaka mugira, ARIKO RITAVA MU BWENGE. (Rom.10:2) >> Mwigisha ukuri kwinshi, N'IBINYOMA BYINSHI. (Ukuri nyako NTIKUGOMBA KUBA KUVANZEMO N'IBINYOMA.) * Mu binyoma byinshi cyane mwigisha, reka mvugemo ikinyoma kimwe. ( kubera umwanya muto) * HABIMANA ati: "Aba kera, ICYAKUBWIRAGA ko BASHYIZWEHO n’imana koko, nuko bagendaga BAZURA abantu cyangwa bakiza abantu baremaye." >> Biteye agahinda !! * Twibutse ko inkuru ya Imirasire.com yavugaga ABEPISKOPI. >> Ese HABIMA ! NI NDE WAKUBWIYE KO Ikiranga Umwepiskopi WASHYIZWEHO n'Imana ari uko "AZURA ABAPFUYE"?? * Ibi wabisomye he ? Ese mu bisabwa kugira ngo umuntu abe Umwepiskopi, (1Tim.3:1-7) wasomyemo hehe ko AGOMBA KUBA ASHOBOYE KUZURA N'ABAPFUYE ? >> Umuntu wigisha ijambo ry''Imana agomba kwitwararika, akavuga IBIHURA NEZA N'IJAMBO RY'IMANA. Uwivugira ibyo yiboneye, AFITE URUBANZA RUKOMEYE cyane. *Yakobo.3:1: "Bene Data, NTIHAKABE BENSHI muri mwe bashaka kuba ABIGISHA : muzi yuko TUZACIRWA URUBANZA RURUTA IZ'ABANDI." >> Urumva HABIMA ! >> Aho guhembwa kuko wirwaga wigisha mu muhanda, mu ngo, no mu binyamakuru, ahubwo UZAHANWA BIKOMEYE, niba upfa kwigisha ibyo wiboneye, BIDAHURA N'IBYANDITSWE BYERA. Kanda hano umusubize


c: text/html

text:
Niyo yakoze amakosa, Agape yumva nta gikuba cyacitse nta nubwo ushobora kubona ko nibura bimubabaje.
Ni umunyamwete, ugira umutima mwiza ariko wanga gutegekwa.
Uyo umureba inyuma usanga ari umuntu witonze udapfa guseka cyangwa kuvuga ariko kandi iyo akumenyereye araganira.
Kuba ari umuntu ugendera inzira imwe ariko akagira amarangamutima hafi bituma hari imyanzuro ajya yicuza.
Iyo hari ikintu kimuhangayikishije, agira umwete w’akataraboneka ndetse agashyiramo n’ingufu nyinshi cyane kurenza uko aba asanzwe.
Agape iyo abaye umugore, aba azi gushyira mu gaciro, akora ibintu neza ariko akunda kuvuguruza abandi akagendera ku byo we yifuza ko byakorwa.
Iyo ibintu bikomeye, aba ashaka guhunga ibibazo bimutesha umutwe aho guhangana nabyo.
Ni umuntu ukunda ubugeni,kubyina no gutembera. Azi kubona amakosa ku bandi kandi ntatinzemo akayababwira.
Mu rukundo akomeza ibintu. Iyo akiri umwana aba ari akunda ababyeyi cyane kandi agakunda kubaba hafi.

robotstxt: allowed

filter: keep


text:
Babitangaje ubwo muri ako kagari hatahwaga ibyumba bitanu by’amashuri, ku itariki ya 12 Ukuboza 2017.
Ibyo byumba bitanu bije bisanga ibidi 13 bishya byubatswe mbere n’ibindi bitandatu byasanwe. Byubatswe n’abaterankunga barimo Hands Around the World, RSVP n’itorero ry’ADPR, byose byuzura bitwaye miliyoni 108RWf.
Abanyeshuri bo mu Kagari ka Kigenge bavuga ko mbere ibyo byumba by’amashuri bitarubakwa bakoraga urugendo rw’amasaha abiri bajya kwiga ku Rwunge rw’Amashuri rwa Nzahaha.
Abo banyeshuri bahamya ko urwo rugendo rwatumaga badakurikirana amasomo neza ariko ubu ngo bishimiye ko batazongera gukora urwo rugendo; nkuko umwe muri abo banyeshuri witwa Ihorahabona Jean Marie Vianney abivuga.
Agira ati “Tujya kwiga Nzahaha dukoresha isaha ebyiri kugenda no kugaruka. Hari bagenzi banjye bagiye bakomereka kubera kugongwa n’amagare n’imodoka. Uretse ko n’amasaha tugendamo ariyo twagakwiriye gusubiramo amasomo, urumva gutsinda biragoye.”
Mugenzi we witwa Irakoze Ariette agira ati “Turishimye kuva ikigo bakitwegereje! Nk’ubu amaguru yaturyaga none tubonye amashuri hafi ahubwo bongereho n’andi kuburyo twese dutangira kwigira hano.”
Ababyeyi bavuga ko bari bafite ikibazo gikomeye cy’abana babo bajyaga kwiga kure. Ibyo ngo byatumye bakusanya umusanzu kugira ngo bubake amashuri hafi; nkuko Hakizimfura Felicien abivuga.
Agira ati “Twari dufite ishyaka ryo kubona abana bacu biga hafi kuko hari abana bagongwaga mu muhanda kubera guturuka kure, imvura ibanyagira, twumva ko natwe tugomba kugira uruhare mu kubaka amashuri, dukusanya miliyoni 1.5RWf.”
Kageruka Benjamin, ushinzwe ireme ry’uburezi mu kigo cy’igihugu gishinzwe uburezi (REB) avuga ko Leta ifite gahunda yo kwegereza abana bose amashuri.
Agira ati “Mu bihugu byateye imbere ariho icyerekezo cy’u Rwanda kigana, umwana yiga ibyiciro by’amashuri adakoze ingendo kuko bituma abana bose bajya mu ishuri bakiga.”


text:
Umuhanzi Thacien Titus yashyize hanze amashusho y’ indirimbo yise “ Haburaho Gato » abumbatiye ubutumwa buha ibyiringiro abababaye -VIDEO
Yanditswe na Imanishimwe Dieudonne May 1, 2017
Thacien Titus Tuyishimwe umuhanzi uririmbo zihimbaza Imana mu Rwanda yashyize hanze amashusho y’ indirimbo yise « Haburaho Gato « ibumbatiye ubutumwa buha ibyiringiro abababaye ibemeza neza ko ntaho Imana itagukura . […]
Thacien Titus Tuyishimwe umuhanzi uririmbo zihimbaza Imana mu Rwanda yashyize hanze amashusho y’ indirimbo yise « Haburaho Gato « ibumbatiye ubutumwa buha ibyiringiro abababaye ibemeza neza ko ntaho Imana itagukura .
Umuhanzi Thacien Titus n’ umuhanzi wamenyekanye mu Rwanda usengera mw’ Itoreo ry’ abapantikote mu Rwanda ( ADEPR ), Amenyereweho gukora video ( amashusho) Z’ indirimbo ze yazitondeye dore ko ar’ umwe mu bahanzi nyarwanda ba Gospel bafite amashusho meza y’ indirimbo zabo
Kuri uyu wambere Tariki ya 1 Gicurasi 2017 ni bwo yashyize hanze video ( amashusho) y’ indirimbo yise “ Haburaho gato “ yakorewe n’ umwe muba Producer bakomeya mu Rwanda mu gukora amashusho y ‘ Indirimbo witwa mariva , iyi uyirirebya niyo yaba atumva ibyo ari kuririmba yabasha kuko ifite script isobanura neza ubutumwa aba aririmba
Aganira n’ umunyamakuru wa ibyiringiro.rw yatangaje byinshi kubutumwa bukubiye muri iyi ndirimbo n’ impamvu yatumye ayihanga , mu magambo ye yagize ati « Njya kwandika iyindirimbo nubutumwa nahawe n’lmana buboneka muri luka10:30 Aho dusanga umuntu wavaga iyerusalemu ajya iyeriko ageze munzira ahura nabambuzi baramukubita baramwambura basiga arindembe haburaho gato ngo atakaze ubuzima, ukomeje usanga Aho bakubwirako “Abatambyi bamunyuzeho bagakikira bakigendera, abarewi nabo bamunyuzeho barigendera, abobasenganaga bose bamunyuraho barigendera, Ariko nubwo abobose bamunyuzeho bakigendera ntabwo lmana yo yamuretse yohereje umusamariya mwiza amugirira neza aramutabara »
Ubutumwa rero nifuje gutanga nubu harigihe umuntu ashobora kugera mu buzima nawe akabonako ageze kure ahantu abona kbisa haburagato kugirango abadayimoni bamwishime hejuru ariko ndamutangariza ko nubwo ahantu bose bamunyuraho bakigendera ariko yesu we ntiyakunyuraho ubababaye urushye ngo yigendere haracyariho ibyiringiro, Haracyariho ubutabazi buturuka k’ Imana «
Iyi video mu mashusho yayo hagaramo ibibyamamare biyuranye nka Shafi wamamaye muri Filme nyarwanda ugaragara yambaye ingofero, Damour wamamaye muri film ku izina rya Ruganzu, Apoline uwimana umudamu uteze wambayibitenge yamamaye muri film ndumukristo.
KANDA HANO UREBE VIDEO Y’ IYI NDIRIMBO « HABURAHO GATO « YA THACIEN TITUS
IBYIRINGIRO.RW


text:
Sameer Khan w’imyaka 14 y’amavuko wo mu gihugu cya Pakisitani yakuye abantu imitima nyuma yuko bamubonye abasha guhindukiza umutwe we akabasha kureba inyuma ye nkuko areba imbere nta kibazo na kimwe agize.
Uyu mwana ngo yatangiye imyitozo agifite imyaka 6 gusa ari byo byamufashije kubasha guhindukiza umutwe we ukareba inyuma ku buryo budasanzwe cyane ko nta muntu numwe wakumva ko ibi bintu byashoboka.
Iyo uyu mwana ahindukije uyu mutwe we ukareba inyuma ugira ngo niho imbere icyakora ukamenya ko ari kureba inyuma ari uko ubonye bimwe mu bice bye by’umubiri bisanzwe biba imbere byo bitahindutse.
- Sameer Khana uhindukiza umutwe we ukaba wagira ngo asanzwe arebera inyuma
Uyu mwana avuga ko buri munsi akoras imyitozo imushoboza guhindukiza umutwe we nubwo buri muntu yakwibaza ubwoko bw’imyitozo akora gusa avuga ko ari imyitozo ngororamubiri isanzwe.
Si umutwe gusa Sameer Khana ahindukiza kuko n’ijosi rye ashobora kurihindukiza ku buryo wabonamo degre 360 mu gihe ku ijosi ho usangamo degree 180.
Uyu mwana afite gahunda yo kuzajya mu gihugu cy’u Bwongereza gukomeza kwagura iyi mpano ye akajya akina mu mafirimi atandukanye cyane cyane yo gususurutsa abantu.
Biturutse kuri iyi mpano ye, Sameer Khana abasha gufasha umuryango we mu buryo butandukanye mu gihe yabonye abantu bamuha amafaranga agahindukiza uyu mutwe we dore ko bias nk’igitangaza.
Yagize ati “iyo nsusurukije abantu kuri iyi mpano yange, bampa amafaranga hagati ya 100,000 na 150,000 (mu manyarwanda) ku gihe cy’ukwezi bikamfasha kubaho n’umuryango”.
Daniel MUKESHIMANA/Umubavu.com


text:
UMUTEKANO
KAYONZA: Umugabo yishwe akubiswe umuhini ku ijosi
Kuri sitasiyo ya polisi ya Rukara mu karere ka Kayonza, hafungiye umugabo witwa Cyuzuzo Vincent uri mu kigero cy’imyaka 30 ukurikiranyweho icyaha cyo kwica akubise umuhini ku ijosi Uwamahoro Desire wo mukigero cy’imyaka 40 amukubitiye mu murenge wa Gahini muri aka karere.
Nk’uko byemejwe n’umuvugizi wa polisi mu ntara y’Iburasirazuba IP Emmanuel Kayigi, yatangaje ko ku munsi w’ejo kuwa kane tariki ya 9 Kamena 2016 ahagana mu ma saa cyenda z’amanywa, mu murenge wa Gahini umugabo witwa Cyuzuzo Vincent yasanze uwitwa Uwamahoro Desire aho yari ashyamiranye na bagenzi be bapfa telefoni, maze ngo ahita amukubita umuhini ku ijosi ariko ntiyahita apfa aza kugwa mu bitaro I Gahini.
IP Kayigi aganira na Makuruki.rw yagize ati”Ubwo bwicanyi bwabayeho, byabereye mu murenge wa Gahini ahagana mu ma saa cyenda ku munsi w’ejo (kuwa kane tariki ya 9/6/2016) , ariko uwafuye yapfuye saa mbiri z’ijoro mu bitaro bya Gahini. Ni abantu bari bashyamiranye bapfa telefoni undi aturuka ku ruhande amukubita umuhini ku ijosi.”
IP Emmanuel Kayigi yakomeje avuga ko aba bagabo bari basanzwe bafitanye amakimbirane aho Cyuzuzo Vincent ashinja Uwamahoro Desire kumwoneshereza imyaka ariko ngo byasaga n’ibyaragiye.
Avuka ko Cyuzuzo yabonye Uwamahoro ari gushyamirana n’abandi aboneraho ajya kwihorera amukubita umuhini ku ijosi hanyuma atwarwa mu bitaro bya Gahini ari naho yaje kugwa.
Kugeza ubu Cyuzuzo Vincent ukurikiranyweho icyaha cy’ubwicanyi, acumbikiwe kuri sitasiyo ya polisi ya Rukara aho ategereje gukorerwa dosiye ubundi agashyikirizwa ubushinjacyaha.
Naramuka ahamwe n’icyaha, Cyuzuzo azahanwa n’ingingo 140 yo mu gitabo cy’amategeko ahana ibyaha mu Rwanda, aho iteganya ko umuntu wese ukoze ubwicanyi abishaka ahanishwa igifungo cya burundu.


text:
Banetti ko atacyandika byagenze bite?
Ibyo nibyo kambisa arirjewe nifitiye ikibazo dinyagamugayo ahontuye dinore dubaha dafasha non rucagu mwambabariye mukatagaza igihe abaziyadikisha mugisirikare dacyinyotewe dashakagukorera irwabyaye.0734484114.murakoze
Ibyo nibyo kambisa arirjewe nifitiye ikibazo dinyagamugayo ahontuye dinore dubaha dafasha non rucagu mwambabariye mukatagaza igihe abaziyadikisha mugisirikare dacyinyotewe dashakagukorera irwabyaye.0734484114.murakoze
Joriji Yisubireho Ibyo Nago Bikwiye Kabisa Mugihe Tugezemo.
Azabanze yige guca ubuhake.Kuko guhakirizwa ari wo muco atoza abatoaho kubigisha Demokarasi.
Iyi baruwa ikwiye igisubizo. Umutoza nasubize kuko umuyoboro wo gutoza ushobora kuba utagira amashami kandi buri wese yakagombye kurya imbuto z’ubutore.
Nibyo koko bibaye byiza hashyirwaho gahunda yogutoza abikorera ariho habonekamo nabo bamotari n’abanyonzi kuko bari mubatanga serivisi kenshi muri benshi
Genda Joriji uri uwambere.
Rucagu rwose agutege amatwi birakwiye ko abo bose bavuzwe haruguru bafatirwa umwanya bagatekerezwaho nabo bagatozwa.
Komerezaho ku mabaruwa arimo ubwenge utugezaho!!
Genda Joriji uri uwambere.
Rucagu rwose agutege amatwi birakwiye ko abo bose bavuzwe haruguru bafatirwa umwanya bagatekerezwaho nabo bagatozwa.
Komerezaho ku mabaruwa arimo ubwenge utugezaho!!
mugenzi wange joriji ndakwemera ufite ibitekerezo byiza ujye ubinyuza mu binyamakuru byose kandi bazajye baguhemba
Ikinyamakuru ukwezi.com nkunda kugisoma cyane ariko nkishimira ibitekerezo by’umuntu uzwi ku izina rya Joriji Baneti n’amabaruwa afunguye agenera inzego z’ubuyobizi! ibitekerezo bye bigiye byigwaho byadufasha kubona igisubizo cy’ibibazo duhura nabyo cg byibasiye bamwe muri twe! abo yandikira rwose bafite amahirwe yo kunengwa bityo bikaba byabafasha kunoza imikorere! Congs Joriji
Ikinyamakuru ukwezi.com nkunda kugisoma cyane ariko nkishimira ibitekerezo by’umuntu uzwi ku izina rya Joriji Baneti n’amabaruwa afunguye agenera inzego z’ubuyobizi! ibitekerezo bye bigiye byigwaho byadufasha kubona igisubizo cy’ibibazo duhura nabyo cg byibasiye bamwe muri twe! abo yandikira rwose bafite amahirwe yo kunengwa bityo bikaba byabafasha kunoza imikorere! Congs Joriji
1. Igitekerezo cya joriji ni kiza kirasobanutse
2. Nubwo ntasubiriza RUCAGU, Abamotari bamwe baratojwe nubwo atari bose, koko birakwiye ko nabasigaye batozwa
3. Mperutse kumva ko Itorero rigiye kujya ku mudugudu abatuye umudugudu bose bagatozwa ntekereza ko inyota twese dufite ariho izashirira
joriji nanjye ndamushyigikiye birakwiye kuko twese turi unit
sinarinzi ko joriji ari umunyabwenge akakageni! gusa joriji ndsgushimiye n’abagushyigikiye mwese , u.untu wese agombe atozwe
IKI GITEKEREZO NI CYIZA PEE. AHUBWO WAGIRANGO HARABO ITORERO RYASHYIRIWEHO. NYAMARA URETSE N’ABO BO MURI IBYO BYICIRO BYAVUZWE, HARI N’IBINDI BYICIRO BIMWE NA BIMWE USANGA BIBA BIKWIYE KUGENERWA ITORERO RYIHARIYE KUBERA IMIRIMO BISHINZWE IJYANYE N’IMICUNGIRE Y’IBYA RUBANDA ARIKO UGASANGA NTA NA RIMWE BYIGEZE BITEKEREZWAHO. URUGERO NATANGA N’ABAKOZI B’IMIRENGE SACCOS. ESE MWE MUBONA NK’ABA BADAKWIYE KUJYA MW’ITORERO BAKIGISHWA UMUCO,INDANGAGACIRO NA KIRAZIRA KOKO.
NDASABA BAGENZI BANJYE KO BAKUMWA NEZA IKI GITEKEREZO BAKAGITANGAHO IBITEKEREZO KU BURYO BURI POSITIVE. KUKO IYO UREBYE UKUNTU BARIYA BAKOZI BIRIRWA BIBA, BAFUNGWA, BARENGANYWA, ....USANGA HARICYO BABURA KIJYANYE N’INDANGAGACIRO.
ahubwo iyi baruwa wanditse irimo ubwenge ahubwa rucagu azagushake aguhembe umuhaye igitekerezo
Icyifuzo cye ni inyamibw.
Uwasaba Mr Rucagu agatekereza no ku bakozi bakorera private sector
Ariko Joriji Wowe Waturutse Mu Buhe Bwatsi?
jyenda joroji uteye ubwuzu kbx gusa nawe urarengera uzisubireho pe!!!!


text:
Rwanda | Nyabihu: Nyuma y’umwanya babonye mu mihigo ya 2011-2012, basabwe kurushaho gukora neza kugira ngo bazarusheho kuza imbere ubutaha
Akarere ka Nyabihu kasabwe gushyiramo imbaraga kugira ngo kazarusheho kuza ku myanya myiza mu mihigo itaha
Intara y’Iburengerazuba igizwe n’uturere 7 aritwo Nyamasheke, Rusizi, Ngororero, Rutsiro, Rubavu, Nyabihu na Karongi ari naho hari icyicaro cyayo. Mu mihigo y’umwaka wa 2011-2012, uretse uturere twa Nyamasheke yaje ku mwanya wa 5,Karongi yaje ku mwanya wa 16 ndetse na Ngororero yaje ku mwanya wa 19,utundi turere twose two muri iyi ntara twaje mu myanya ikurikira uwa makumyabiri, aho Nyabihu yaje ku mwanya wa 21,Rubavu ku mwanya wa 24, Rusizi ku mwanya wa 27,ndetse na Rutsiro ku mwanya wa 30 ari nawo wa nyuma.
Kuri uyu wa 24/08/2012,nyuma yo kubona amanota y’ibyavuye mu mihigo ndetse ndetse no kumva ibitekerezo bitandukanye by’abajyanama b’aka karere ku bigendanye n’uburyo uturere twaje imbere mu mihigo twagiye dukora ngo tubone iyi myanya y’imbere, umuyobozi wa Njyanama y’akarere ka Nyabihu Pr. Dr. Nshimiyimana Juvenal yasabye abari bitabiriye njyanama gukora uko bashoboye kugira ngo barusheho gutera imbere mu karere kabo ndetse bazarusheho kugira umwanya mwiza mu mihigo itaha.
Pr.Dr. Nshimiyimana yavuze ko iyo wirukankana n’abazi kwiruka,ugerageza gushyiramo imbaraga nyinshi kuko abo mwirukankana nabo baba baticaye kandi iyo bakurusha kwiruka bisaba ko ukoresha imbaraga zidasanzwe. Ari nayo mpamvu yasabye ubuyobozi bw’akarere ka Nyabihu gushyiramo ingufu zishoboka zose,bakihatira gukora ibyo biyemeje mu mihigo neza kandi bikarangirira igihe.
Yabasabye gushishikarira kurushaho gukora gahunda ziteza imbere abaturage n’ibindi byatuma akarere karushaho kujya mbere kugira ngo ubutaha kazaze mu mwanya mwiza ugereranije n’uwo kabonye. Akaba yarashimiye akarere ka Nyabihu kuko kaje ku mwanya w’imbere,kuko kaje imbere ho imyanya 7 ugereranije n’umwanya kari kabonye mu mwaka w’imihigo ushize. Yasabye buri wese mu bajyanama kumva ko iterambere ry’akarere bimureba,bityo agakora uko ashoboye ngo agateze imbere kandi anabishishikariza n’abandi nk’umujyanama.
Ku birebana n’uko uturere twaje dukurikirana ku myanya ku birebana n’imihigo y’umwaka wa 2011-2012 mu Ntara y’I Burengerazuba,ku rwego rw’Intara y’Iburengerazuba uturere tukaba twaraje ku
Aka mbere ni Nyamasheke kakaba kaza ku mwanya wa 5 ku rwego rw’Igihugu n’amanota  93.1%
ü Akarere ka Karongi kaza ku mwanya wa 2 muri iyo ntara,kakaza ku mwanya wa 16 ku rwego rw’igihugu n’amanota 88.1%
ü Akarere ka Ngororero kakaba kaza ku mwanya wa 3 muri iyo ntara,kakaza ku mwanya wa 19 ku rwego rw’igihugu n’amanota 87.3%
ü Akarere ka Nyabihu,kakaba kaza ku mwanya wa 4 muri iyo ntara,kakaza ku mwanya wa 21 mu gihugu n’amanota 86.4%
ü Akarere ka Rubavu kakaba kaje ku mwanya wa 5 mu Ntara y’Iburengerazuba n’amanota 85.9% kakaba aka 24 ku rwego rw’igihugu
ü Akarere ka Rusizi kakaza ku mwanya wa 6 mu rwego rw’intara y’Iburengerazuba no ku mwanya wa 27 ku rwego rw’igihugu n’amanota 85.4%
ü Akarere kaza ku mwanya wa nyuma kakaba ari akarere ka Rutsiro n’amanota 82.3%,kakaza ku mwanya wa nyuma i Burengerazuba ndetse no mu gihugu.
Â


text:
AMAKURU
>> Diyosezi
>> Ibigo
DIYOSEZI GATORIKA YA BYUMBA YUNGUTSE IKIGO CY'AMASHURI GISHYA
Kuri iki cyumweru taliki ya 02/03/2014, Umushumba wa Diyosezi Gatolika ya Byumba yahaye umugisha inyubako z’ikigo cy’amashuri ” SANCTA MARIA” cya Karambo. Uyu muhango wabimburuwe n’Igitambo cya Missa cyatuwe na Nyiricyubahiro Musenyeri Sereviliyani NZAKAMWITA, Umushumba wa Diyosezi Gatolika ya Byumba akikijwe na Musenyeri Alfred RUTAGENGWA ari na we nkingi-mwamba mu kubaho no gushinga imizi kw’iki kigo. Hari kandi na Padiri Paul GAHUTU, Umuyobozi wa Seminari Ntoya ya Rwesero, n’abadiri 2 bayobora Paruwasi ya Rwamiko iki kigo cyubaswemo. Ni ikigo gishya giherereye muri Paruwasi ya Rwamiko, mu murenge wa Bukure mu karere ka Gicumbi. Ni ikigo cyubaswe n’abaterangunga barangajwe imbere na Musenyeri Alfred RUTAGENGWA, Igisonga cya Musenyeri wa Diyosezi ya Byumba. Ni ikigo gifite abanyeshuri bari mu byiciro bine: Hari amashri y’incuke afite abana 206, muri bo 88 ni abahungu, abakobwa ni 118, bakaba biga mu myaka itandukanye; mu wa mbere, mu wa kabili no mu wa gatatu. Hagakurikiraho amashuri abanza agizwe n’abanyeshuri 623, muri bo abahungu ni 297, naho abakobwa bakaba 326. Abanyeshuri b’iki kigo biga neza kandi ibizamini bisoza amashuri abanza byerekana ko batsinda ku uryo bunejereje. Hakurikiraho rero ikiciro cy’amashuri yisumbuye aho bafite icyiciro rusange (Tronc commun) habirwamo abanyeshuri 67 n’amashami atatu yigwamo n’abanyeshuri 65.
Iki kigo gifite kandi abarezi 3 mu kiciro cy’incuke, abarezi 11 mu mashuri abanza n’abarimu 9 mu mashuri yisumbiye.
Iri shuri “Sancta Maria” Karambo rifite umugambi ndakuka wo kubaka mu bana icyizere cy’ubuzima bwiza gituruka mu burere, ubumenyi n’imitwarire myiza.
Umushumba wa Diyosezi Gatolika ya Byumba asoza iyi mihango yasabye abanyeshuri bose muri rusange kuba intwari mu byo bakora byose, ariko cyane yibutsa abanyeshuri bo mu cyiciro cy’amashuri yisumbuye kuko ari infura z’ikigo, bityo ko bagomba kuzaba imfura no mu buzima bwabo bwose, ari igihe bakiri ku ntebe y’ishuri, ndetse no mu buzima bwa nyuma yo kwiga.
Padiri Viateur SAFARI
Byanditswe : 2015-09-21 09:56:32
Uwabitangaje : Diocese Byumba


text:
Aurea Mukaruzage wari umuyobozi w’ inama y’ ubutegetsi y’ itorero Pentekote mu Rwanda ADEPR yeguye kuri uyu mwanya avuga ko yeguye ku mpamvu ze bwite.
Amakuru yo kwegura k’ uyu muyobozi yatangajwe n’ umwe mu bari bitabiriye umwiherero w’ abayobozi b’ ADEPR wabereye mu karere ka Muhanga, ari naho Mukaruzage yatangarije ko asezeye ku mwanya w’ ubuyobozi yari afite muri ADEPR.
Hari amakuru avuga ko muri uwo mwiherero Mukaruzage yashyizweho igitutu kuko yakoranye n’ abari abayobozi bakuru ba ADEPR ari Sibomana Jean wari umuvugizi wa ADEPR na Tom Rwagasana wari umwungirije.
Uyu mwiherero watumiwemo n’Abayobozi ba Komite Nzahuratorero ,n’umuherwe Biragwa Janvier usanzwe ari Mwalimu. Wamaze iminsi ibiri wasojwe ku wa Gatanu tariki 3 Ugushyingo 2017 .
Umunyamabanga Mukuru wa ADEPR, Rev. Ruzibiza Viateur yatangaje Ibyishimo ko ibaruwa y’ubwegure bwa Madame Aurea Mukaruzage bayakiriye , avuga ko yanditse asaba kwegura ku mpamvu ze bwite.
Yagize ati ati “Ayo makuru nta kindi tuyavugaho nyine yadusezeye kubera impamvu ze bwite , hari ikindi se dufite kirenze aho ?”
Ruzibiza yahakanye ko Mukaruzage yaba igitutu cyo kugasaba imbabazi kuko yaba yarakoranye n’ubuyobozi bushinjwa gukoresha nabi umutungo w’Itorero, gusa ko bamubajije icyo yakoze ngo abihagarike.
Yagize ati “Nta gitutu njye mbona kereka ariwe ubyivugiye , mwamubaza ngirango niwe wabisobanura njyewe icyo mvuga nicyo yanditse”.
Akomeza avuga ko icyo bakoze ari icyo yakoze mu rwego rwo gutanga ibisobanuro kuko hariho amategeko yaherezaga ubushobozi biro nyobozi kuruta Inama y’Ubuyobozi ( CA ).
Mukaruzage avuga ko yeguye ku mpamvu ze bwite nkuko yabyanditse , kandi nta gitutu yashyizweho n’abo bari kumwe mu nama ahubwo yaje azanye urwandiko rwo gusaba gusezera ku nshingano yarafite muri ADEPR.
Ati “Nibyo nanditse nsezera , nandikiye ubuyobozi bw’Itorero bakira urwandiko rwanjye kandi bavuga ko bazabishyikiriza inzego zikabisuzuma , ariko numva nta n’impamvu yatuma badasuzuma kandi ngo bansubize nkibyo nifuzaga ”
Yakomeje ati :” Mu nama haba hari abantu benshi bafite ibitekerezo bitari bimwe , hanyuma kuba nari kumwe n’ubuyobozi bwacyuye igihe ntabwo icyaha cyakozwe n’urwego narinkuriye ahubwo icyaha cyakozwe n’umuntu ku giti cye , ushinja ni ku giti cye , ntabwo rero njyewe negujwe igitaraganya , nta nubwo njyewe hari umuntu wanyeguje , nta nubwo negujwe n’inama , n’ibintu narimfite.”
- Umunyamabanga Mukuru wa ADEPR, Rev. Ruzibiza Viateur wemeye ko bakiriye ibaruwa y’ ubwegura bwa Mukaruzage
Madame Aurea Mukaruzage yavuze ko ari byiza ko n’abantu bahindura ubuyobozi kandi hakabaho impinduka , ariko ibyo yakoze bitatewe n’ uko yiyumvagaho ibyaha ahubwo yabikoreze mu nyungu z’umurimo w’Imana.
Adepr’yahinduye’,, gahunda:Sha,,ubu,,harakora’, inote’
haruwaje’kunyaka:300’000,fw
Ngonayogukurikirana
Dosiye:kuko’,,, Hari Paruwase’arigupiganira’nundi’kukoyayabuze’,, byarangiye’nawe’,, AYIBUZE
DUTEGEREJIMPINDUKA!,, BITEBIBYO
TUGASEZERO, KUKOBIZABABYARABAYE
BUSINESS
Muhumure Itorero ni irya Kristo warimeneye amaraso ,ntabwo azaritererana.Abazi Imana yabo bazakomera ,bakore iby’ubutwari.Mube ma
so musenge mutagwa mu moshya !
Yewe, abayobozi b’Itorero murebe kure kuko Itorero ryaravangiwe pe! Reba nawe uwitwa NTAKIRUTIMANA Florien ubu wahawe Ruhango, ibye ni agahomamunwa pe! Yahawe paruwasi ya Maheresho iwabo ku Gikongoro arayanga ajya mu bucuruzi n’ubwiyemezamirimo, ahageze yayogoje abaturage bo mu Karere ka Ngoma arabambura, kugeza nubwo yaje gufungwa akatirwa amezi 6 azira ubutekamitwe, nyuma y’aho afunguriwe yongera gucengera agirwa Pastor agabirwa kuyobora akarere, none n’ubu ubutekamitwe, ubwambuzi, ubusambanyi niwe bubarizwaho! Bayobozi wasanga Itorero riri guhura n’imivumo ya bene nkaba, niyo mpamvu mukwiye kureba kure mukamenya Itorero Imana yabashinze murivanamo iyi mivumo.
Boringo ntumwa y’ibisambo byadusahuriye umutungo,uribasira umukozi w’Imana Ruzibiza Viateur ntasoni ufite ngo yuzuye amatiko kuko yanze kwifatanya nabashobuja baducuje ibyacu,bakatwicira ubugingo ,bakadusiga iheruheru nicyo cyaha ke mbese kutifatanya na bashobuja babi baducucuye itorero ryacu rigahinduka igitutsi mubataririmo nibyo wita amatiku.kurimwe umucyo ni umwijima,ikibi ni ikiza.Mwavuye muriryo curaburindi ry’umwijima ko bwakeye .Ukabwira bashobuja bakagarura imitungo yitorero barigishije,icyakora ntawe muchristo wukuri muzongera kurangaza kereka utazagerayo ndavuga mu ijuru.Ntawakwifuza ingoma ya Thom na Sibomana ukundi nibyo yadukoreye,ngaho kwaka za ruswa kubifuza ubwarimu,ubupasteur,...,kutigisa umutungo w’itorero nibindi bibi byinshi ntarondora.Inzego zibifitiye ububasha nizidufashe hagaruzwe ibyanyerejwe nibiba ngombwa bafite imitungo babonye muri ubwo busahuzi nigurishwe bagaruze ibyo bibye.
IBITUMAZEKUBIRAMBIRWA:ESEKO
MUNZEGOZOSE:UKOZENABI:,WESE’YEGURA:ADEPR:YO:BITE?AHONTIBARIGUTINYA:YANKOTA:YA’TOMAS;KARURANGA’KO:IMANA’,YAMUSHIZEHO:,NGO:ATUNGANYE’IBIDATUNGANYA’ARIGUTINYA’IKI?CYANGWANDE?TUGIYE:GUSENGA’IKORESHE:,ABANDI:,,KUKO:HARABAMEZE’NKA:DAWIDI JIDIONI
ADEPR mukeneye gusenga no gushaka Imana by’ukuri kuko wibaza umuntu nka Ruzibiza Viateur n’amatiku yarenze ariko agatinyuka ngo ni umushumba. Inzangano zibarimo muzireke ubundi muzabona umurongo muzima Imana izabaha naho ubundi murivuruguta mu rwango muzasarura igisebo ku Mana no ku bantu.
Ariko’uyumucyino:,,uzagerezahe?Ese’iyikomiteyo:bitebyayo?kombana:,bakabije:,guceceka’ahaaa!!!IBIBIBAZO’NIMANA’IZABIKEMURA
uyu mama Imana imuhe umugisha, kuba yisuzumye agasanga yararebereye abajura basahura imitungo y’itorero yangizwa, indi isahurwa, . hakabaho itotezwa nurutoto kubachristo basabwa ibyo badafitiye ubushobozi. Abayobozi bindembo nabo bamurebereho nabandi bose barebereye batabereye maso Umurimo.
NABANDIBABANAGA’MURIYONAMA(CA)’NIBAMUKUREHO’,URUGERO:RWIZANABO’BEGURE’DUKENEYE:AMARASO:MASHYA


text:
Mu kiganiro yagiranye n’Ibiro Ntaramakuru by’Abongereza “Reuters”, Minisitiri w’Imari n’Igenamigambi, John Rwangombwa yatangaje ko icyemezo cy’ihagarikwa ry’agateganyo ry’inkunga ibihugu bimwe byagiye bifatira u Rwanda kuri ubu nta kibazo riteye ubukungu bw’igihugu, ko ariko rikomeje gutinda rikageza mu mwaka utaha wa 2013 ingaruka zatangira kugaragara.
Ibihugu nka Leta Zunze Ubumwe za Amerika, Sweden n’u Buholandi byose byahagaritse inkunga byageneraga u Rwanda, mu gihe kandi 40% by’amafaranga u Rwanda rwakoreshaga mu ngengo y’imari yavaga mu baterankunga.
Aha, Minisitiri Rwangombwa yagize ati “Turatekereza ko kugeza mu mpera z’uyu mwaka nta kibazo kizagarara kuko twamaze gukemura icyo kibazo cy’abaterankunga. Biramutse bidakomeje ngo birenze ukwezi kw’Ukuboza nta ngaruka byadutera, cyereka gusa inkunga zikomeje kubura kugeza umwaka utaha ni bwo byatangira kuduteza ibibazo.”
Rwangombwa yakomeje agira ati “Bishobora kuzagabanya umuvuduko w’ubukungu bwacu kuko Guverinoma na yo ari imwe mu bigize ubukungu. Buriya bizaterwa n’igihe iryo hagarikwa rizamara.”
Minisitiri akaba ariko atigeze avuga imibare iteganijwe ko ubukungu bwazagabanyukaho mu gihe inkunga zaba zikomeje guhagarara.
Banki Nkuru y’Igihugu (BNR) yavuze ko ubukungu (economic growth) buzazamuka ku gipimo cya 7.87 ku ijana uyu mwaka, umusaruro (GDP) ukazamukaho 9.4 ku ijana mu mwaka w’ubucuruzi urangirana n’ukwezi kwa Kamena buvuye kuri 7.4 ku ijana mu mwaka ushize, ibyo ngo bikazaterwa n’iterambere riteganyijwe mu nzego zose.
U Rwanda ni cyo gihugu cyonyine cyo munsi y’ubutayu bwa Sahara kitagize ihungabana rikabije ry’ifaranga nk’ibindi bihugu by’ibituranyi byacyo nka Uganda, gusa ikibazo rufite akaba ari uko gikenera amafaranga menshi ava mu baterankunga aho yageraga kuri 40 ku ijana by’ingengo y’imari.
Kuri icyo kibazo, Minisitiri Rwangombwa yavuze ko barimo gukorana na Banki y’Isi ndetse na Banki Nyafurika Itsura Amajyambere, kugira ngo bagerageze gusobanurira abaterankunga uburyo ikibazo cyifashe, kandi yongeraho ko bateganya ko mu gihe cy’imyaka itanu iri imbere, ingengo y’imari izajya iba igizwe n’amafaranga aturuka imbere mu gihugu gusa.
Mu myaka itanu ishize, mu Rwanda inkunga zabaga zigize 63 ku ijana by’ingengo y’imari kandi n’ubwo umubare nyawo w’amafaranga ava mu baterankunga (nominal value) wakomeje kwiyongera, uruhare rwayo mu ingengo y’imari rwo rwaragabanutse rugera kuri 40 ku ijana.
Rwangombwa akaba yavuze ko niba u Rwanda rwarashoboye kugabanya uruhare rw’inkunga ku kigereranyo cya 23 ku ijana mu myaka itanu, ibyo rwabashije kugeraho mu kuzamura ubukungu ndetse n’ibigo bitagengwa na Leta, bitanga icyizere ko bizatuma umusaruro uva mu misoro wiyongera.
Akomeza agira ati “Niba ubucukuzi bw’amabuye y’agaciro bugenze neza, bizadufasha kandi bizadushimisha, ariko n’ubundi aho twizera kuzakura umusaruro ni mu misoro.”


text:
Kanama: abayobozi b’imidugudu bahawe telefoni zizabafasha guhana amakuru k’umutekano
Mu murenge wa Kanama abayobozi b’imidugudu bahawe telefoni zigendanwa kugira ngo barusheho gahunda yo guhanahana amakuru kubirebana n’umutekano n’imibereho myiza. Iki kibazo cyo gutanga amakuru More...
“Inyoroshyarugendo sizo zatuma abadakora akazi kabo uko bikwiye bagakora neza†– Makombe Jean Marie Vianney
Umunyamabanga nshingwabikorwa w’intara y’uburasirazuba, Makombe Jean Marie Vianney, asanga kuba hari abakuru b’imidugudu n’abanyamabanganshingwabikorwa b’utugari batuzuza inshingano More...


text:
Urwenya-Padiri ati "mfite hano imbere igikoresho cyagenewe gukoreshwa ku bagore ariko ntikirakoreshwa."
Padiri ati "mfite hano imbere igikoresho cyagenewe gukoreshwa ku bagore ariko ntikirakoreshwa."
Umugore yari mu ndege yicaranye n'umupadiri nuko aramubwira ati "naguze igikoresho cy'imisatsi(s├Ęche-cheveux) none kimpishire mw'ikanzu yawe kuko wowe batagusaka." Padiri aremera ati "ariko sinjya mbeshya."
Bageze ku kibuga umukozi abaza padiri niba nta bintu afite bisorerwa. Padiri ati "guhera ku mutwe, mu gituza ndetse no ku maguru ntabyo. Umukozi ati "mu rukenyerero?" Padiri ati "mfite hano imbere igikoresho cyagenewe gukoreshwa ku bagore ariko ntikirakoreshwa." Umukozi araseka ati "genda Padi, Imana iguhe umugisha."
Shyiraho Igitekerezo!
Subscribe to: Post Comments (Atom)


text:
>> Igihe cya Noheli
Amasomo yo ku munsi wo Kwigaragaza kwa Nyagasani, A
Isomo rya mbere : Iz 60, 1-6
Isomo ryo mu gitabo cy’Umuhanuzi Izayi
1Yewe Yeruzalemu, haguruka ubengerane kuko urumuri rwawe ari nguru, kandi ikuzo ry’Uhoraho rikaba rikurasiyeho! 2Nyamara dore umwijima utwikiriye isi, n’icuraburindi ribundikiye amahanga; ariko wowe Uhoraho azakurasiraho, n’ikuzo rye rikubengeraneho; 3Amahanga azagana urumuri rwawe, abami basange umucyo ukurasiyeho. 4Kebuka impande zose maze witegereze: dore bose barakoranye baje bakugana, abahungu bawe baturutse iyo bigwa, n’abakobwa bawe baje bahagatiwe.
5Nuko uzabirebe maze unezerwe, umutima wawe wisimbize utaratswe n’ibyishimo, kuko ari wowe bazazanira ubukire bwo hakurya y’inyanja, n’umutungo w’amahanga ukazataha iwawe. 6Amashyo y’ingamiya azakuzuranaho, ingamiya zikiri nto z’i Madiyani n’i Eyifa; abantu bose b’i Saba bazaza bikoreye zahabu n’ububani, kandi baze baririmba ibisingizo by’Uhoraho.
Kuzirikana : Zab 72 (71), 1-2, 7-8, 10-11, 12-13
ZABURI
- Inyik/ Nyagasani, abami bose bazapfukama imbere yawe,
- amahanga yose akuyoboke.
- Mana, umwami umwegurire ubucamanza bwawe,
- uwo mwana w’umwami umutoze ubutabera bwawe;
- acire umuryango wawe imanza ziboneye,
- kandi arengere n’ingorwa zawe.
- Mu gihe cye ubutabera buzasagamba,
- n’amahoro asesure mu mezi atabarika.
- Azategeka kuva ku nyanja kugera ku yindi,
- avane ku Ruzi ageze ku mipaka y’isi.
- Abami b’i Tarishishi n’ab’ibirwa bazamutura,
- abami b’i Seba n’ab’i Saba bamurabukire.
- Abami bose bazapfukama imbere ye,
- amahanga yose amuyoboke.
- Azarokora ingorwa zitakamba,
- n’indushyi zitagira kirengera.
- Azagirira ibambe ingorwa n’utishoboye,
- aramire ubuzima bwabo.
Isomo rya kabiri : Ef 3, 2-3a. 5-6
Isomo ryo mu ibaruwa Mutagatifu Pawulo Intumwa yandikiye Abanyefezi
Bavandimwe, 2ngira ngo mwamenye ingabire Imana yampaye ku buntu ari mwe ibigirira, kugira ngo isohoze umugambi wayo, 3aikampishurira ibanga ryayo. 5Iryo banga Imana ntiyigeze iribwira abantu bo hambere, nk’uko ubu imaze kurihishurira intumwa zayo ntagatifu n’abahanuzi bayo, ku bwa Roho Mutagatifu. 6None dore n’abanyamahanga na bo bemerewe gusangira umurage umwe natwe, bakaba ingingo z’umubiri umwe hamwe natwe, kandi bakabona uruhare ku isezerano rimwe hamwe natwe muri Kristu Yezu, babikesha Inkuru Nziza.
Ibango-ndirimbo ribanziriza Ivanjili : Mt 2,2
Alleluya Alleluya.
- Twabonye inyenyeri ya Nyagasani mu burasirazuba,
- none tuje kumuramya.
Alleluya.
Ivanjili Ntagatifu : Mt 2, 1-12
+ Amagambo yo mu Ivanjili ntagatifu uko yanditswe na Matayo
1Yezu amaze kuvukira i Betelehemu ya Yudeya ku ngoma y’umwami Herodi, abanyabwenge baturutse iburasirazuba baza i Yeruzalemu 2babaza bati «Umwami w’Abayahudi uherutse kuvuka ari hehe ? Twabonye inyenyeri ye mu burasirazuba, none tuje kumurarnya.» 3Urnwami Herodi abyumvise akuka umutima, we na Yeruzalemu yose. 4Akoranya abatware bose b’abaherezabitambo n’abigishamategeko b’umuryango, abasiganuza aho Kristu yagombaga kuzavukira. 5Baramusubiza bati «Ni i Betelehemu ya Yudeya; kuko ari byo umuhanuzi yanditse ati 6’Nawe Betelehemu, umusozi wo muri Yudeya, si wowe giseswa mu migi yaho yose; kuko ari wowe uzaturukaho umutware uzaragira umuryango wanjye Israheli’.» 7 Nuko Herodi atumiza ba banyabwenge rwihishwa, abasiganuza igihe inyenyeri yabonekeye, 8abohereza i Betelehemu ababwira ati «Nimugende mubaririze i by’uwo mwana; maze nimumubona muzabimenyeshe kugira ngo nanjye njye kumuramya.»
9Bamaze kumva amagambo y’umwami baragenda. Nuko ya nyenyeri bari baboneye mu burasirazuba ibajya imbere, irinda igera hejuru y’aho umwana yari ari irahahagarara. 10Ngo babone inyenyeri barishima cyane. 11Binjiye mu nzu babona umwana na nyina Mariya; nuko barapfukama baramuramya. Hanyuma bapfundura impago zabo bamutura zahabu, ububane n’imibavu. 12Cyakora baburirwa mu nzozi kudasubira kwa Herodi, banyura indi nzira basubira mu gihugu cyabo.


text:
Rutayisire Boniface/ Bruxelles
Nk’uko byari byaratangajwe, tariki ya 10 Gashyantare 2018 ahitwa i Neder-Over-Hembeek, igitaramo cyateguwe na IBUKA yo mu Bubiligi yitwa “Ibuka, Mémoire et Justice ASBL” cyarabaye kandi kigenda neza cyane.
Iki gitaramo cyari cyateguwe muri Gahunda yo kurundanya inkunga yifashishwa mu bikorwa bya Ibuka birimo no gutegura icyunamo cya Jenoside yakorewe Abatutsi mu Rwanda muri Mata 1994.
Igitaramo cyitabiriwe n’abanyarwanda benshi n’inshuti zabo z’abanyamahanga ku buryo icyumba cyabereyemo cyari cyuzuye.
Mu bari bakitabiriye kandi harimo Ambasaderi w’u Rwanda mu Bubiligi, Rugira Amandin na Madamu we.
Igitaramo cyatangijwe Madame Félicité wari uyoboye gahunda, yifuriza ikaze abakitabiriye arangije aha ijambo Perezida wa Ibuka, Mazina Deo.
Mu ijambo Perezida wa Ibuka yageje ku bari aho, yabanje kwerekana abamufasha muri Komite ya Ibuka, Mémoire et Justice. Mu bo yerekanye hari Umunyamabanga Mukuru Simon Pierre, Komiseri ushinzwe imari Madame Anny, akaba yari n’umuhuzabikorwa wa kiriya gitaramo. Hari kandi Komiseri ushinzwe kwibuka Aloys Kabanda, na Komiseri ushinzwe ubutabera Bwana Kayiranga.
Muri Ibuka, Mémoire et Justice, na bo bashyize imbere cyane urubyiruko kuko Deo Mazina yasobanuye ko batangije itsinda ry’urubyiruko ryitwa “Ibuka New Generation”. Rikaba ari itsinda ry’urubyiruko biyemeje kwitangira impamvu Ibuka, Mémoire et Justice igamije kugeraho zose. Iri tsinda ry’urubyiruko rwa Ibuka rikaba rimaze gukomera cyane kandi harifuzwako n’abandi baryinjiramo.
Perezida wa Ibuka yakurikijeho kwibutsa amateka y’ishyirahamwe ahagarariye, avuga n’ibikorwa byaryo, asoza ashimira abitabiriye igitaramo kuko bitari ukwitabira igitaramo gusa ahubwo kukitabira byari n’igikorwa cyo gutera inkunga Ibuka, Mémoire et Justice mu bikorwa byayo.
Mu byaranze igitaramo habayemo gusabana cyane kuko wasangaga abakitabiriye bose bahuje urugwiro bya kivandimwe na kinyarwanda. Habayemo no gusangira ndetse no kwidagadura.
Itorero Ihanika ryasusurukije abari bahari maze na bo bacinya akadiho biratinda. Abandi bacuranzi basusurukije abari bahari ni igihangange De Gaulle n’igihangange Jean Paul Samputu hanyuma bisozwa na D.J Flor kugeza bukeye.
Iki gitaramo cyari cyiza cyane kandi cyari giteguye neza. Serivisi na zo zagenze neza ku buryo ari ngomba gushimira bamwe mu bitanze, nk’abahoze mu buyobozi bwa Ibuka aribo Usabayezu Emmanuel, na Stany Mukurarinda.
Abandi bo gushimirwa bitanze cyane bikomeye ni Carine, Priscilla, Mylliam n’urubyiruko biyemeje kwitangira impamvu Ibuka iharanira bibumbiye mu itsinda ryitwa “Ibuka New Generation”.
Tel: +32 466 45 77 04 (Watsapp & viber)


text:
Ibi biganiro ni byo byaje kubyara gahunda zikubiye mu ‘Cyerekezo 2020’ benshi bita « Vision 2020 » cyangwa « viziyo ». Imyaka 17 irashize rero turi mu rugendo rwo kuganisha igihugu ibuntu, ku buryo abanyarwanda barushaho kugira ubuzima buzira umuze, bakarushaho kujijuka, bagakungahara kurushaho ndetse n’urwego rw’ubukungu muri rusange rugahinduka bityo rukabarirwa mu bifite ubukungu buciriritse [middle income country].
Imyaka rero isigaye iri munsi y’itatu ngo dusingire « viziyo », ku buryo nta waba aciye inka amabere habayeho gusubiza amaso inyuma tukareba ibyagezweho, ibiri kudindira ndetse n’ibyagoranye muri uru rugendo rudasanzwe.
Ntawe byasaba kwambara amadarubindi kugira ngo abashe kubona iterambere rimaze kugerwaho kuva mu myaka 17 ishize, kuko n’utabona abasha kuryiyumvamo ndetse rikanamuhumurira.
Usibye amabwiriza mashya yarushijeho gukazwa bigatuma abantu bacika ku ngeso mbi bikabavana ibuzimu bagana ibuntu nko kunyara ku mihanda, guciraguzwa ahari ho hose no kuhamena imyanda, kwambara ibirenge, kugenda kuri moto nta casque/helmet, kurara muri nyakatsi n’ibindi byinshi, hari byinshi bindi byakozwe kandi by’ingenzi kuri buri umwe mu baturarwanda n’abaruvukamo.
Imihanda y’igihugu hafi ya cyose yarasanwe, indi myinshi irubakwa, umuriro warushijeho gukwirakwizwa hirya no hino mu biturage ku buryo bidatinze benshi mu baturage baza gusezera burundu ku gatodowa.
Abatindi bahindutse abatunzi nyuma yo korozwa inka, abandi batishoboye bagenerwa inkunga y’ingoboka muri gahunda ya VUP. Nta wakwirengagiza uruhare runini mituweli iri kugira mu mibereho myiza ya bose. Iyi mituweli yo mu Rwanda yakoze akantu ku mugabane wose w’Afurika ku buryo ibihugu byinshi birimo za Benin n’ahandi bifuza cyane gutera ikirenge mu cy’urwa Gasabo.
Iyo ukase mu mujyi wa Kigali, kuva za Remera na Kanombe, ugatambagira umujyi wose, ni byinshi usanga bigaragarira amaso ; imiturirwa yubatse neza ntisiba kuvumbuka mu butaka, imihanda iracyeye ku buryo ushobora kuva Nyamirambo ukarinda urenga Nyarutarama ntaho uhuriye n’icyondo kubera utuyira tw’abanyamaguru twubatswe impande zose z’imihanda.
Kuva Kigali ugana mu ntara nijoro ho ntako bisa, cyane iyo ugeze mu dusantere ugasanga nka za Cyabingo, Mukamira, Mulindi n’ahandi henshi amatara acanye ku mihanda ijoro ryose, ku buryo nta kabuza mu minsi micye akazi mu biturage kazajya gakorwa amasaha 24/24 kubera ukuntu ijoro ntaho ritaniye n’amanywa.
Guha urubuga abikorera no korohereza ishoramari u Rwanda rwabigize intego, kandi uruhare rwabyo mu guca ubushomeri, guteza imbere ibikorwa remezo n’izindi ngeri z’ubukungu rurivugira.
Intero y’uburezi kuri bose’ yabaye inshoberamahanga ubwo Abanyarwanda bahagurukaga bakiyemeza kugira uruhare mu burezi bw’abana babo bakiyubakira ibyumba by’amashuri ‘nyanyazi’ na ‘Tweluve’ zatumye abari rubebe bahinduka ‘Kazubwenge’.
Kuva Nyagatare kugera Kamembe, ibyo kuba ifuni ibagara ubucuti ari akarenge byahinduwe umugani, abanyarwanda baraganira n’inshuti n’abavandimwe, barakirigita suri, bakamenya amakuru mbese Isi bayigize umudugudu, barahabwa serivisi batavuye mu ngo zabo byose babikesha ikoranabuhanga.
Ibi byose kimwe n’ibindi byinshi tutavuze bituruka ku miyoborere myiza ndetse n’ubuyobozi bufite icyerekezo. Uruhare rwa Perezida Paul Kagame muri iyi nzira ituganisha kuri « viziyo » ni ntagereranywa. Akora amanywa n’ijoro, igitsure cye cyonyine gikemura byinshi muri iki gihugu ku buryo usanga iyo ari busure abaturage bo mu gice runaka ngo baganire, abayobozi baho barakangarana bakihutira gukemura byinshi mu bibazo by’abaturage biba byaradindiye birinda ko hari ibyo abaturage bazamubaregera kuko abikemurana ingoga kandi nta mususu.
Twifashishije infographics, tugiye kurebera hamwe imihigo yahizwe mu mwaka wa 2000 ubwo ‘Icyerekezo 2020’ cyemezwaga nk’umurongo igihugu kigiye kugenderaho mu rwego rwo kwiteza imbere. Turareba kandi aho duhagaze kuri ubu ndetse n’ibisigaye kugira ngo imihigo yeswe.
Amatsiko ni menshi ku banyarwanda n’abarugenda bahanze amaso imishinga ikomeye y’ibikorwa remezo mpuzamahanga bizapfundikira Viziyo. Ikibuga cy’indege cya Bugesera, sitade ya Gahanga, ikiyaga cyiza cya Gikondo, umutambagiro wa Kigali mu mihanda myiza cyane ya Muhima-Gatsata, Rwandex- Goodyear-Prince House n’iyindi izanyuramo imodoka enye nta muvundo, imiturirwa izamurwa ubutitsa mu bice bitandukanye n’ibindi.
Nta kabuza Abanyarwanda bazava mu bwiza binjira mu bundi. Icyerekezo 2020 kizakorerwa mu ngata na 2050 aho umunyarwanda azaba yinjiza $12 476, ni ukuvuga asaga miliyoni 10 Frw ku mwaka.
Aha ho buri munyarwanda wese azaba yaragize ihame ibyo kwiteganyirije mu za bukuru, kuzigamira ibijyanye n’ubuvuzi n’iby’igihe kirekire.
Hakorwa iki ngo ibitaragerwaho bigerweho
Imibare yerekana ko nibura mu myaka isigaye ngo 2020 igere, hari icyizere ko byinshi bizagerwaho, gusa birasaba ko ubukungu buzamuka cyane kandi hakubakirwa ku byagezweho birimo ikoranabuhanga no korohereza abashoramari.
Ibi ariko birasaba kwitanga cyane kugirango nibura ubukungu buzamuke hejuru ya 10% ku mwaka, buri wese kubahiriza inshingano ze n’inzego z’ubuyobozi zigahangana n’ibibazo bikeneye ubushobozi buhambaye.
Hari kandi no guhangana n’icyuho hagati y’ibitumizwa n’ibyoherezwa mu mahanga, ingaruka z’imihindagurikire y’ibihe n’ihungabana ry’ibiciro by’ibyoherezwa mu mahanga nk’amabuye y’agaciro.
Kugirango u Rwanda rwese imihigo kandi rurasabwa gukomeza kwagura ubucuruzi hahabwa umwanya ukomeye amasoko yo mu miryango y’akarere no kongera umusaruro w’imbere mu gihugu.


text:
Mu gihugu cya Esipanye haba igikorwa ngarukamwaka cyo kumenagura inyanya nzihishije. Buri muryango utuye muri icyo gihugu ukora uko ushoboye ukazana ingano runaka z’inyanya zihishije.
Iki gikorwa kiba kigamije guhindura umujyi nk’amaraso hifashishijwe inyanya. Abaturage baturutse imihanda yose bahurira hamwe bagakoresha za nyanya baziterana mu muhanda kuburyo nta kintu na kimwe kiri hafi aho gikomeza gusa uko cyasaga kugeza ku mihanda baba barimo aho isigara yabaye nk’Amaraso.
Muri uyu muhango wizihijwe mu mwaka wa 2016, hakoreshejwe toni zisaga 160 z’inyanya zihishije. Abana, abakuru kugeza kubashesha akanguhe baterana izi nyanya abandi bakaziryamamo, bakazicaramo bavuga bati ’Tomato’.
Kugirango birinde impanuka ishobora kuba ibatunguye, babanza kumena izina inyanya kugirango ntihagire ukomereka.
Uyu munsi si umwihariko kuri iki gihugu gusa kuko iyo wegereje ngo babasha no kubona abanyamahanga babarirwa mu bihumbi baza kwifatanya nabo kumenagura inyanya.
Uyu munsi watangijwe mu 1845 ubwo hatangizwaga ingamba mu kurwanya imirire mibi mu bana hibandwa ku gukoresha inyanya.
Abaturage badashaka kwifatanya n’abandi bagerageza kwihisha ariko bakabasanga aho bari bagahindanya inyubako zabo n’amacumbi.
Uyu munsi kandi wizihijwe cyane mu mujyi wa Bunol mu mpera z’intambara ya 2 y’isi nyuma ukaza kuba nka mpuzamahanga.
Nyuma y’ibi bikorwa bisa n’imyigaragambyo, aba baturage ngo bahurira ahantu haba harashyizwe ubwogero rusange bakajya gukaraba ariko umujyi ugasigara usa n’amaraso.
AMAFOTO YARANZE IKI GIKORWA:


text:
Hashize iminsi hirya no hino mu Rwanda havugwa ikibazo cy’abana baterwa inda zitateguwe, ndetse bikanabagiraho ingaruka.
Abana batewe inda zitateguwe bo mu karere ka Nyabihu bo bavuga ko kutamenya amategeko ngo ari kimwe mu bituma batandikisha abana babo mu bitabo by’irangamimerere.
Bamwe mu bana bo Murenge wa Shyira mu Karere ka Nyabihu bavuga ko nyuma yo kubyara, ababyeyi n’imiryango byabatereranye kimwe n’abazibateye bituma bamwe batandikisha abana mu bitabo by’irangamimirere.
Umwe muri aba bana watewe inda afite imyaka 16, avuga ko yayitewe ubwo yari yaragiye gushaka akazi, uwayimuteye akamwizeza ko bazabana ariko akaza kumwihinduka.
Nyuma yo kubyara yaratereranywe ku buryo atigeze yita no kwandikisha umwana kuko yari afite byinshi bimukomereye.
Ati “Kwandikisha abana ntabwo byoroshye barabanza bakagutererana n’ubundi ugasa nk’ubireka ariko bamwe iyo bigenze gutyo babiyandikishaho kuko nanjye ubu namwiyandikishijeho.”
Kabandana Janvier, umuhuzabikorwa wa MAJ mu karere ka Nyabihu, avuga ko abana baterwa inda zitateguwe iyo babagannye babafasha kwandikisha abana mu bitabo by’irangamimerere.
Yagize ati: “ikintu kiba gisigaye ni ukugana urukiko tubatangira ikirego tukajya kubaburanira ku buntu iyo nta bimenyetso bigaragara bifatika twifashisha izindi nzego iyo ari umwana uri munsi y’imyaka 18 icyo gihe parike ijya gukoresha kiriya kizamini cya ADN kikagaragaza ise w’umwana”
Ingingo ya 103 mu itegeko ry’umuryango, ivuga ko iyo ababyeyi b’umwana batashyingiranwe, inyandiko imenyesha izina rya se cyangwa nyina w’umwana mu biro by’umwanditsi w’irangamimerere, ntivuga ko uvuzwe ko ariwe Se cyangwa nyina w’umwana amwemeye keretse iturutse kuri Se cyangwa nyina ubwe. Umubyeyi wavuze ko ari Se cyangwa nyina w’umwana abimenyeshwa n’umwanditsi w’irangamimerere mbere y’uko uwo mubyeyi yandikwa, igihe adahari mu gihe cy’iyandika, iyo umubyeyi abimenyeshejwe ahita yandikwa. Iyo havutse impaka ku kumenyekana k’umwe mu babyeyi b’umwana hitabazwa urukiko rubifitiye ububasha.
Ingingo ya 128 kandi mu itegeko ry’umuryango, iteganya ko abana bashobora kwishingirwa na Leta. Iyi ngingo, ivuga ko umwana udafite umwishingira yishingirwa na Leta.


text:
Igitabo “Menya uwo uriwe ishingiro ry’ubuzima” iki n’igitabo cyanditswe na Felix Rubogora,umukristo wo mw’itorero rya Zion Temple Celebration Center mu Gatenga,uyu mwanditse kuri iki cyumweru twasoje nibwo yamuritse iki gitabo k’umugaragaro ,mw’itorero rya foursquare kikaba cyamaze kujya kw’isoko aho kigura amafaranga make cyane ibihumbi bitanu by’amanyarwanda.
Mukiganiro Felix Rubogora yagiranye na Contact fm mukiganiro cya Gospel kiba buri cyumweru mu masaha ya mugatondo ,yabajijwe ibijyanye n’igihe iki gitabo cyatwaye kugirango gisozwe, asobanura ko byamutwaye imyaka 2,iki gitabo yagisoreje mubutumwa bw’akazi aho yari mu gihugu cya Israel,ibigize iki gitabo cyangwa uburyo cyanditswemo,Felix aba yivuga kuko ibyo yandika nawe ni urugendo yanyuzemo kugirango abashe kugera ku rwego rwo kwisobanukirwa,ni igitabo usoma nawe ubwawe ukisangamo ,kirangira gitanze umwanzuro wa gufasha kwisobanukirwa.
Iki gitabo mukucyandika harimo bimwe mubitabo ndetse n’inyigisho zitandukanye by’abanditsi n’abagisha batandukanye yifashishije aha twavugamo Myles Munroe,ukeneye kubona iki gitabo ushobora gushiraho comment yawe kuri ino inkuru, ukaduha email yawe tukaguha inzira zuburyo wakibonamo.
N.A/Urugero.rw


text:
Uwamahoro Liliane avuga ko avuka mu Karere ka Ngoma, Umurenge wa Sake, Akagali ka Gitega mu mudugudu wa Mbazi, ababyeyi be ari Sebahire Leonard na Mukamana Jeanette, abavandimwe be avuga ko ari Michel, Venuste na Josiane.
Mukankusi Flora, Umuforomokazi mu Kigo Nderabuzima cya Kitabi, akaba ari na we wakiriye bwa mbere Uwamahoro, yatangarije IGIHE ko uwo mugore yabagezeho ku wa Gatandatu tariki ya 10 Nzeri, ababwira ko afite ikibazo cy’uko inda atwite itonka, akaba yarakekaga ko umwana yaba yaramupfiriye mu nda.
Mu kumubaza igituma akeka ko umwana yamupfiriye mu nda, ni bwo yaboneyeho kubatekerereza inzira y’umusaraba yanyuzemo.
Mukankusi yagize ati “[Uwamahoro] yigaga muri Kaminuza i Rukara, akaba yaratangiye umwaka wa mbere mu 2015, aza gutaha iwabo afite ikibazo cy’uburwayi bwo mu mutwe;ngo ntazi uburyo yongeye kuva iwabo aratorongera agera i Bugesera aho yaje gutwarwa n’umushoferi atabashije kumenya, gusa icyo azi ni uko yumvaga bamwita Alpha.”
Akomeza avuga ko uwo mushoferi yamujyane i Kigali akamushyira mu nzu, aho atigeze yongera gusohoka, ubundi akajya amusambanya, amusimburanwaho n’umukozi we wo mu rugo.
Uwamahoro avuga ko “Iyo uwo mushoferi yazaga yamujyanaga mu cyumba bakararanamo, yakongera kugenda akamusiga mu ruganiriro akaba ari ho arara kugeza igihe azagarukira.”
Kuwa Kabiri tariki ya 6 Nzeri ngo ni bwo bavuye i Kigali uwo mushoferi amubwiye ko agiye kumusukisha, dore ko ubundi mbere bamwogosheshaga umukasi, bageze mu ishyamba rya Nyungwe amukura mu modoka, amujugunyira agasakoshi kari karimo ijipo n’umupira, ahita akubitaho urugi imodoka ayihata umuriro arigendera.
Kuva mu Ukuboza 2015 ubwo Uwamahoro yavaga iwabo, nta na kimwe azi mu byamubayeho, gusa ngo yagaruye ubwenge buzima muri Nyakanga 2016, ari na yo mpamvu atazi igihe yagereye mu nzu y’uwo mushoferi n’agace iherereyemo mu Mujyi wa Kigali.
Ubu ari gukurikiranirwa mu Kigo Nderabuzima cya Kitabi, mu Karere ka Nyamagabe, aho bavuga ko isaha n’isaha ashobora kubyarira, bikaba byaba ikibazo mu gihe yaba atarabona umuryango we cyangwa ubundi bufasha.
Umuvugizi wa Polisi y’u Rwanda mu Ntara y’Amajyepfo yatangarije IGIHE ko ikibazo cya Uwamahoro bakigejejweho, ndetse ubwo twateguraga iyi nkuru bari bagiye kumureba ngo abahe amakuru y’ibanze baheraho mu gukora iperereza.


text:
Abamisiyoneri baje bigisha ko umugore agomba kujya hasi umugabo akajya hejuru, ngo niko Imana ibishaka! Ngo naho izindi positions ni ubunyamanswa!Iyi position abantu benshi barayikunda kuko
*ntivunanye
*ituma imibiri ikoranaho
*ituma imboro igera kure mu gituba
*abantu bashobora gufatana bagasomana
Babigenza bate?
*Umugore aryama agaramye, akegura amavi ye agatambikiza,agafungura igituba cye. Umugabo ashobora kuryama hejuru y’umugore niba bitavuna umugore cyangwa akishingikiriza amavi ye cyangwa amaboko
*Umugore ashobora kuzengurutsa amaguru ye umugabo mu mugongo,cyangwa akayazamura akayishyira ku rutugu rw’umugabo.Uko amaguru y’umugore azamuka cyane ni nako imboro irushaho kumwinjiramo cyane mu igituba.
Umugore, kubera ko amaboko ye aba abohotse ashobora gutangira gukaresa umugabo cyangwa agatangira kwikinisha kuri rugongo.
*Ni position nziza kuko baba barebana,basomana,bakaresanya.
*Hari abagore badakunda ino position kuko ituma abagabo babacumita bakageza kure.


text:
Bagiye gutuzwa mu mudugudu w’icyitegererezo
Abari batuye batatanye mu Murenge wa Mamba muri Gisagara, bagiye gutuzwa mu mudugudu w’icyitegererezo wa Ruhuha, bikazongerera ubutaka bwabo agaciro.
Bavuga ko aka gace kari karasigaye inyuma mu bikorwa by’amajyambere, ariko ko bari bategereje bizeye ko iterambere rizashyira rikabageraho.
Babitangarije mu gikorwa cyo gutangiza kubaka umudugudu w’ikitegererezo mu ntara y’Amajyepfo, cyabereye mu karere ka Gisagara mu muganda usoza ukwezi k’Ukwakira.
Abazatuzwa muri uyu mudugudu bavuga ko ibi bikorwa remezo bari barabitegereje igihe kirekire, kuko ngo aka gace katigeze kageramo ibikorwa by’iterambere none bikaba bigiye kubageraho.
Bavuga kandi ko biteguye gutera imbere kurusha uko bari babayeho,nk’uko bitangazwa n’umukecuru Nyiraminani Odette.
Agira ati “Twavomaga ibishanga,ukeneye amazi yo kunywa akajya i Mamba, abana bakajya kwiga i Mamba, kwivuza naho ni i Mamba, none byose bigiye kutwegera.
Agace kacu kari karasigaye inyuma none tugiye gutera imbere natwe, kandi ndahamya ko twese abaturage twiteguye iri terambere.”
Guverineri w’intara y’Amajyepfo,Marie Rose Mureshyankwano asaba aba baturage kugira uruhare muri iri terambere bagiye kwegerezwa,kuko ibikorwa byose bizahagezwa ari ibyabo.
Ati “Uyu mudugudu ni uwanyu,ndagirango mbashishikarize kugira uruhare mu bikorwa byose bizahakorerwa.”
Guverineri Mureshyankwano kandi yabwiye aba baturage ko agace batuyemo kagiye kugira agaciro kubera ibikorwa remezo bigiye kuhagera, bityo abasaba ko ubutaka bwabo bakwiye kubufata neza bakabubyaza umusaruro kubera ako gaciro.
Ati “Iyo ubutaka bwawe bunyuzeho umuhanda ndetse hakanagezwa amazi n’amashyanyarazi,ntubifate gutyo gusa, ahubwo wumveko ubutaka bwawe ubwo bwabonye agaciro kisumbuyeho, ku buryo n’uwashaka kubugurisha yabugurisha menshi.”
Uyu mudugudu uzubakwamo amazu 30 buri imwe igizwe n’amazu ane, ibyo bita 4 in 1, bivuze ko uzatuzwamo imiryango 120. Uzaba kandi urimo ibikorwa remezo by’amazi,amashanyarazi,amashuri ndetse n’ivuriro.
Uyu mudugudu uzuzura utwaye asaga miliyoni 800Frw, ukazatuzwamo abaturage bo muri aka gace badafite amacumbi n’abatuye mu manegeka, bakazaba batujwemo bitarenze ukwezi kwa Kamena muri 2017.


text:
Impamvu zibitera ngo zishingiye ku myitwarire iyi n’iyi ari na cyo gituma umuntu aba asabwa kwitwararika kuko ubwiza bugaragara inyuma atari bwo bugenderwaho gusa mu kurambagiza.
Urubuga elcrema rugaragaza impamvu ushobora kuba uri umukobwa mwiza ariko ukabura umusore ukureba n’irihumye cyangwa ukaba uri umuhungu mwiza ariko abakobwa bagahora bakubenga.
Reka twibande ku mpamvu zituma umukobwa adakundwa n’abasore kandi afite uburanga.
1. Kutagira ikinyabupfura
Iyo uri umukobwa w’umunyagasuzuguro, utukana kandi utubaha, nta musore n’umwe ushobora kukwisukira n’iyo waba uri mwiza gute.
Burya ngo ubwiza bw’inyuma buba bugomba kujyana n’imico myiza yawe ya buri munsi.
2. Umubeshyi
Umukobwa w’indyarya, w’umubeshyi ahora agaragara nk’aho ari mubi imbere y’abasore nubwo yaba ari mwiza ku isura.
Mukobwa ntuzibeshye ko ubwiza bwawe buzatuma abasore bakwisanzuraho igihe cyose ubeshya cyangwa uri indyarya.
3. Umukobwa uhora aganya
Uburyo umuntu yitwara, aganira arikumwe n’abandi bituma bamukunda cyangwa bakamwanga.
Kuba uri umukobwa ugahora ubona ibintu mu buryo bubi, uganya bizatuma nta musore ukwishimira. Ukwiye kuboba ibintu mu buryo bwiza kandi ukanezererwa ibyo ufite.
4. Guhora uvuga ibibazo byawe
Iyo uhora uvuga ibibazo byawe cyangwa ibitagenda mu buzima bwawe utera abantu kutakwishimira.
Iyo uri umukobwa ugahora muri ibyo utuma ntawe ubona ibyiza byawe bityo no kwita ku bwiza bwawe bikabura.
5. Umukobwa ushaka ko ibintu bigenda uko ushaka
Ntushobora gukundwa n’abasore igihe buri gihe iyo muri kumwe uba ushaka ko ibintu bigenda uko ubyifuza.
Ntugomba kuba ari wowe wiharira ijambo, ngo utegeke uko ibintu bigenda, icyo gihe umusore ahita akureka kuko abona ko urimo kumuhindura inganzwa.
6. Kuba uri umukobwa ugira ubugugu
Nta mugabo wishimira umukobwa ugira ubugugu, umukobwa wikunda kuko ashobora guteza umutekano muke mu muryango.Iyo umusore yamaze kubona ko ari iyo mico yawe akugendera buhoro akakureka.
Nubwo atari ibi byavuzwe muri iyi nkuru atari byo byagenderwaho gusa bishobora gutuma umukobwa abura umugabo cyangwa nta kundwe n’abasore, ni byiza ko umukobwa wese cyangwa umusore yabyirinda kuko bimugiraho ingaruka.


text:
Pastor Mucyo Diana umaze gushyira hanze indirimbo imwe yise ‘Uzaza ryari Yesu’ yatunganyijwe na Bob pro, yabwiye Inyarwanda.com ko intego ye mu muziki ari ukugeza ubutumwa bwiza bwa Yesu Kristo ku bantu benshi abinyujije mu ndirimbo zihimbaza Imana. Yakomeje avuga ko ubutumwa yibandaho mu kwandika indirimbo ze ari ubwo guhumuriza imitima y’abantu no gushima Imana ibyo yabakoreye.
UMVA HANO 'UZAZA RYARI YESU' YA PASTOR DIANA MUCYO
Pastor Diana Mucyo yifuza kuba umuhanzi mpuzamahanga
Mu bahanzi bo mu Rwanda akunda, ku isonga hari Tonzi na Simon Kabera. Rimwe na rimwe ngo anyuzamo akaririmbana n’umugabo we ari nawe muyobozi mukuru w'itorero Divine Embassy church. Twifuje kumenya impamvu ubu ari bwo Diana Mucyo yinjiye mu muziki, adutangariza ko ari bwo akibona ubushobozi bwo gusohora ibihangano bye. Yunzemo ko azakomeza kuririmba na cyane ko ashaka kuba umuririmbyi mpuzamahanga. Pastor Mucyo Diana yagize ati:
Impamvu ubu ari bwo ninjiye mu muziki ni bwo nkibona ubushobozi bwo gusohora ibihangano byanjye. Yego nzakomeza kuririmba. Intego yanjye ni ukugeza ubutumwa bwiza bwa Yesu ku bantu benshi mbinyujije mu ndirimbo zo kuramya no guhimbaza Imana. Ubutumwa nibandaho ni ubwo guhumuriza imitima y’abantu no gushima Imana ibyo yadukoreye. Inzozi zanjye nifuza ko naba umuririmbyi mpuzamahanga kugira ngo ngeze ubutumwa bwiza ku bantu benshi.
Pastor Mucyo Diana ngo yatinze kwinjira mu muziki kubera ubushobozi buke
Inyarwanda.com twamubajije uko azafatanya ubuhanzi n’inshingano z’ubupasiteri, Pastor Mucyo Diana adutangariza ko bitazamugora kuko ari ibintu byuzuzanya. Aragira ati: "Kuba pasiteri no kuririmba ni ibintu mbasha guhuza cyane kuko biragendana byose biruzuzanya bimfasha kuvuga ubutumwa neza. Umutware wanjye turaririmbana rimwe na rimwe iyo mfite indirimbo nshaka ko amfasha ariko ntabwo dufite itsinda."
Pastor Diana avuga ko kuba pasiteri no kuririmba ari ibintu byuzuzanya
UMVA HANO 'UZAZA RYARI YESU' YA PASTOR DIANA MUCYO


text:
Igitaramo cya God’s Glory drama team cyabaye tariki 14/01/2018 kibera mu Gatsata ku itorero Assemble de Dieu. Umuvugabutumwa muri iki gitaramo yari Pastor Flory Nzabakira uyobora Zion Temple ku Gisozi. Ni igitaramo cyaranzwe n'ibihe bidasanzwe mu kuramya no guhimbaza Imana aho aba basore n'inkumi bakoresheje imbaraga zabo zose mu kubyinira Imana benshi bari muri iki gitaramo bakizihirwa mu buryo bukomeye.
Bahimbaje Imana bakoresheje ingingo yabaye
Saa kumi n'imwe z'umugoroba zirenzeho iminota icumi (5:10pm) ni bwo igitaramo cyatangiye, Worship team yo kuri Assemble de Dieu mu Gatsata ibanza kuri stage muri gahunda yo kuramya no guhimbaza Imana, nyuma yayo hakurikiraho kwakira abashyitsi, gahunda yayobowe n'umukuru w'aba mama mu itorero rya Assemble de Dieu mu Gatsata
Nyuma yo kwakira abashyitsi, umuhanzi Billy Jakes kuri ubu ukunzwe cyane mu ndirimbo 'Haleluya' yahawe umwanya ajya kuri stage aririmba zimwe mu ndirimbo ze benshi bari muri iki gitaramo barafashwa cyane. Nyuma ya Billy Jakes ni bwo God’s Glory drama team yateguye iki gitaramo yagiye ku ruhimbi itangira ikina umukino ugaragaza amateka y'icyumba cyo hejuru.
Bakinnye umukino wibutsa abantu kujya mu cyumba cyo hejuru
Muri uyu mukino, God’s Glory drama team bagaragaje ko icyumba cyo hejuru cyahereye mu iseserano rya kera ndetse bagaragaje umumaro w'icyumba cyo hejuru mu buzima bwa none basobanurira abantu ko mu cyumba cyo hejuru ari ahantu umuntu ajya agatindana n'Imana. Benshi mu bari muri iki gitaramo bashimishijwe cyane n'umukino wakinwe na God’s Glory drama team ndetse bafashwa na none n'umuhanzi Billy Jakes na Pastor Floribert Nzabakira wigishije ijambo ry'Imana akitsa cyane k'Ugushaka imbaraga z'Imana.
Pastor Flory ni we wigishije ijambo ry'Imana
Rutikanga Arsene perezida wa God’s Glory drama team yabwiye Inyarwanda.com ko intego y'igitaramo yari uguhamagarira abantu gusubira mu cyumba cyo hejuru bagatindana n'Imana kuko ari bwo babasha guhinduka uko Imana ishaka. Yagize ati: "Intego yari ukugira ngo basubire mu cyumba cyo hejuru bongere batindane n'Imana kuko uwatindanye n'Imana ntavayo uko yinjiye ahubwo avamo yahindutse".
Twabibutsa ko God’s Glory drama team bakora igitaramo nk'iki buri mu ntangiriro z'umwaka mu rwego rwo gutangira umwaka bashima Imana banayirangiza umwaka mushya baba batangiye. Tariki 8 Mutarama 2017 ni bwo baherukaga gukora igitaramo nk'iki kikaba cyararanzwe no kubyinira Imana bakoresheje ingingo zabo benshi bagahembuka imitima.
REBA ANDI MAFOTO Y'UKO BYARI BIMEZE MU GITARAMO BAKOZE EJOBUNDI
Yafashijwe cyane
Billy Jakes yaririmbye mu gitaramo cya God's Glory drama team
Pastor Flory wa Zion Temple Gisozi ni we wigishije ijambo ry'Imana
God's Glory drama team basabiwe umugisha n'abakozi b'Imana mu isengesho ryayobowe na Pastor Kabandana Claver
AMAFOTO: God's Glory drama team


text:
Burera: Abari mu itorero barasabwa guhindura imyumvire no kudataha uko baje
Umuyobozi w’akarere ka Burera, Sembagare Samuel, arasaba abanyeshuri bo muri ako karere bari mu itorero guhindura imyumvire, imitekerereze ndetse n’imyifatire kugira ngo nabo bazahindure aho batuye mu gihe bazaba basubiye yo.
Tariki ya 03/12/2013, ubwo Sembagare yatangizaga ku mugaragaro itorero riri i Nkumba mu karere ka Burera, yabwiye intore ziri mu iryo torero kutazataha nk’uko baje.
Agira ati “Ubundi uko waje ahangaha ntabwo ari ko uzataha. Ugomba kuba waragize icyo bita guhindura imibereho. Ni ukuvuga ngo ugomba guhinduka muri wowe. Nuhinduka za ndangagaciro ukazishyira nyambere zikakubamo, ukarangwa na kirazira, nibwo uzahindura umuryango wawe, uzahindura urungano, uzahindura bagenzi bawe.â€
“Ni uguhindura rero imyumvire, imitekerereze, imyifatire…imyifatire y’intore itandukanye n’iy’itari iy’intore. Intore ishaka ibisubizo. Imyifatire n’imikorere bigomba kubaranga hashingiwe ku ndangagaciro na kirazira by’umuco Nyarwanda.â€
Uyu muyobozi akomeza abwira izo ntore ko zigomba kurangwa no gukunda igihugu ndetse no gukunda umurimo baharanira kwigira ndetse no kwihesha agaciro kuko uwataye agaciro nta handi yagasanga.
Sembagare yongera ho avuga ko umusaruro witezwe kuri izo ntore igihe zizaba zirangje itorero ari uko zizaba zifite uburere mbonera gihugu, umuco nyarwanda, ubuzima buzira umuze ndetse zinarangwa n’isuku n’ibindi.
Aheraho abwira izo ntore ko zigomba kwirinda ingeso mbi izo ari zo zose zirimo kunywa ibiyobyabwenge. Akomeza abwira izo ntore kandi ko zigomba kurangwa n’isuku aho ziri hose: ku mubiri, ku myambaro, aho batuye ndetse n’aho barara.
Zimwe mu ntore z’abanyeshuri twaganiriye zihamya ko iryo torero barimo rizabagirira akamaro mu buzima bwabo kuko bazigiramo ibintu byinshi kandi bishya; nk’uko Dusengimana Jean Paul abihamya.
Agira ati “Ni ukuvuga ngo amasomo amwe n’amwe tugiye dufatira hano, bagiye batubwira uburyo tuzagenda tugaragaza “discipline†twakuye hano ndetse no kwigisha abaturage bimwe mu biranga intore: indangagaciro na kirazira…tuzabyigisha abandi basigaye hariya batagize amahirwe yo kuza kuri uru rugerero.â€
Itorero ryo ku rugerero
Itorero ry’abanyeshuri barangije amashuri yisumbuye umwaka wa 2013, mu karere ka Burera riri kubera ku ma site abiri. I Nkumba mu murenge wa Kinoni hateraniye intore z’abanyeshuri zigera kuri 656. Naho kuri TTC Kirambo mu murenge wa Cyeru hateraniye intore 734.
Iryo torero riteganyijwe kurangira tariki ya 14/12/2013. Nyuma abo banyeshuri bazajya iwabo aho batuye gushyira mu bikorwa ibyo bakuye mu itorero, bafasha abaturage mu bikorwa bitandukanye by’iterambere. Icyo gihe bazaba batangiye itorero ryo ku rugerero.
Mu mwaka wa 2012 nibwo abanyeshuri barangije amashuri yisumbuye batangiye itorero ryo ku rugerero. Abarangije iryo torero bahawe “Certificate†zihamya ko ibyari biteganyijwe mu kiciro cya mbere cy’Urugerero babikoze neza kuko Urugero ruzakomeza kubaho mu gihe bazaba biga muri za kaminuza n’amashuri makuru.
Itorero ryo ku Rugerero ryemejwe ubwo ubuyobozi bufatanyije n’abanyeshuri barangije amashuri yisumbuye bafatiraga hamwe umwanzuro w’icyakowa igihe abarangije amashuri yisumbuye baba bari mu rugo barindiriye kuzajya kwiga muri za kaminuza n’amashuri makuru.


text:
Umukobwa: Cherie sinshaka ko uzajya uvugana n'abandi bakobwa
Umuhungu: sawa
Umukobwa: Sinshaka kandi ko uzajya usurwa n'abakobwa iwawe
Umuhungu: Sawa
Umukobwa: Ikindi kandi sinkunda iyo nguhamagaye ngasanga uri kuvugana n'abandi bikamara umwanya...
Umuhungu: sawa ubwo nzabireka!
BUKEYE:
Umuhungu: chou sinshaka ko uzajya uvugana n'abandi bahungu
Umukobwa: Honey sha tuba tuvugana ibintu bisanzwe! Nta kindi kibyihishe inyuma
Umuhungu: Humm ariko basi sinshaka ko uzajya usurwa n'abahungu
Umukobwa: Abahungu bansura ni babyara banjye n'abandi dukorana gusa
Umuhungu: Sinshaka ariko ko uzajya uvugana n'abandi umwanya munini kuri phone
Umukobwa: Mba mvugana na boss ibijyane n'akazi, cg mvugana na mama ibyo mu rugo.
Urwenya-Ikiganiro cy'umuhungu n'umukobwa
Umukobwa: Cherie sinshaka ko uzajya uvugana n'abandi bakobwa


text:
Urwenya:Ese koko ntikinyurwa igitsina gore?
Ese koko ntikinyurwa igitsina gore?
Iki ni ikibazo abantu benshi bagiye batavugaho rumwe kubera ibintu biba byarababayeho mu buzima cyangwa se, byaranabaye ku muntu bazi cyangwa w’incuti ya bugufi. Kubera iyo mpamvu ,bivugwa ko hari itsinda ry’abantu baba mu mujyi wa New York , ryagikoreye ubushakashatsi. Biyemeje gukora iduka ricuruza abagabo. Iyo nzu ikaba yari ifite amagorofa atandatu yose. Muri buri gorofa hakaba hari harimo ubwoko bw’abagabo butandukanye. Umugore winjiragamo akaba yari yemerewe gutwara umugabo ashatse. Ariko uwabaga amaze kurenga igorofa rimwe, ntiyemererwaga gusubira inyuma ngo ahitemo aho yarenze. Umugore umwe azinjiremo rero; mu igorofa rya mbere hari handitseho ngo: “abagabo barimo hano n’abantu beza, bagira urukundo ariko nta kazi bagira” Umugore abibonye abona birakomeye ntiyabishobora. Ahitamo gukomeza ajya mu igorofa rya kabiri. Mu igorofa rya kabiri hari handitse ngo: “abagabo barimo hano bafite akazi, bakunda Imana n’abana”. Arabibona ariko ahitamo gukomeza. Nuko aragenda ajya mu igorofa ya gatatu. Mu igorofa rya gatatu: “abantu barimo hano ,bafite akazi, bakunda Imana n’abana kandi ni beza bihebuje.” Umugore abyumvise, arayimira ati « Aha nahitamo ! » ariko yifuza gukomeza. Nuko agera mu igorofa ya kane. Muri iyo gorofa, hari handitsemo ngo: “abantu barimo hano bafite akazi, bakunda Imana n’abana, ni beza bihebuje kandi bafasha abo bashakanye mu mirimo yo mu rugo…” Wa mugore aravuga ati “oh, mana yanjye)” yongeraho ati “reka ibi sinabyemera !birashoboka se?” Ariko nyuma y’ibyo byose yifuza gukomeza ku ntera ikurikira. Niko kugera mu igorofa ya gatanu. Aho hari handitse ngo «aba bantu barimo hano, bafite akazi, bakunda Imana n’abana, ni beza bihebuje, bafasha abo bashakanye mu mirimo yo murugo kandi bazi kwita kubo bashakanye » Ageze aho, ashaka guhagarara ariko bimwanga mu nda, nuko arakomeza ajya mu igorofa ya gatandatu. Ageze mo asanga handitse ngo : « «uri uwa 4.363.012 ugeze aha. Nta mugabo ubaho kuri iyi ntera. Gusubira inyuma ntibyemewe”
Shyiraho Igitekerezo!
Subscribe to: Post Comments (Atom)


text:
Ku Cyumweru tariki 22 Mata 2018 nibwo Umunyarwanda Sebuyange na Nyirabakire bo mu Murenge wa wa Muhondo mu Karere ka Gakenke mu Ntara y’Amajyaruguru bakoze ubukwe bw’ amateka basezerana Imana kubana akaramata bamaze imyaka 63 babana. Icyateye uyu musaza gusezerana ngo ni ibyo yabonye mu itabaro aherutse kujyamo.
Ubu bukwe bwitabiriwe n’ abana babo 8, abuzukuru 72 n’abuzukuruza 12. Sebuyange Ananiya w’imyaka 90 y’amavuko n’umugore we Nyirabakire Helene w’imyaka 93 basezeranye imbere y’Imana muri Centrale Gatolika ya Ruganda muri Paruwasi ya Nemba.
Umwana w’ umuhererezi wa Sebuyange witwa Bizimana Augustin yavuze ko Sebuyange yafashe umwanzuro wo gusezerana na Nyirabakire bitewe n’ ibyo aherutse kubona mu muhango wo gushyingura umuntu utari umukirisitu
Yagize ati "Yagiye gushyingura umuntu utari umukirisitu abona ukuntu bamushyinguye gipagani biramubabaza cyane, niko gufata icyemezo cyo gusezerana imbere y’Imana.”
Umwuzukuru wa Sebuyange witwa Nkurunziza Charles yabwiye itangazamakuru ubukwe bwa nyirakuru na sekuru bumusigiye isomo rikomeye; ati "Binyeretse ko imyaka yose umuntu agezemo nta cyamubuza gusezerana n’uwo bashakanye igihe bakundana."
Sekanyange n’umugore we bavuga ko bashimishijwe cyane n’iri Sezerano bagiranye bashagawe n’abakazana babo babambariye hamwe n’abazukuru babo.
Sekanyange yagize ati "Ibirori byanjye mbyakiriye n’umutima mwiza, ntureba ko aba bantu bose ari njye bashagaye.”
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho


text:
RUSIZI: INAMA Y’UMUTEKANO RUSIZI YAFASHE INGAMBA ZO GUKAZA AMARONDO
Abaturage b’akarere ka Rusizi by’umwihariko abo mu mirenge ikora ku mugezi wa Rusizi, barakangurirwa kurushaho gucunga umutekano,bakaza amarondo kandi banagenzura cyane abantu babagenderera batazwi. Ibi babisabwe mu nama y’umutekano idasanzwe yabereye mu kagari ka Nyenji mu murenge wa Nzahaha ku wa 06/12/2012.
Ni nyuma y’aho muri ako gace hafatiwe abagabo babiri mu ntangiriro z’icyumweru, bari biyoberanyije,bacyekwaho ubucengezi no kuba bari baje muri gahunda yo guhungabanya umutekano w’u Rwanda baturutse mu gihugu bahana imbibe cya Repubulika Iharanira Demokarasi ya Kongo,aha hakaba hanashimiwe by’umwihariko abaturage  bagaragaje ubwitange mu ifatwa ryabo ku bufatanye n’inzego z’umutekano.
yaba umuyobozi w’ingabo zikorera mu turere twa Rusizi na Nyamasheke,Col RUTIKANGA Jean Bosco,yaba umuyobozi wa Polisi y’Igihugu mur Rusizi Supr.Claude KAJEGUHAKWA, bose bashimangiye imikorere n’imikoranire myiza hagati y’inzego zose n’abaturage mu kubungabunga umutekano,mu kwibukiranya ko biri mu nshingano za buri wese gucunga umutekano n’uko buri wese ari ijisho rya mugenzi we,mu butumwa bongera kubasaba ni ugukaza amarondo, gukumira icyo ari cyo cyose cyashobora guhungabanya umutekano,kugenzura umuntu wese babonye mu mudugudu batazi,gutanga amakuru mu buryo bwihuse ndetse no kwirinda ibihuha.
Mu ijambo rye umuyobozi w’akarere ka Rusizi NZEYIMANA Oscar na we yatangaje ko umutekano wifashe neza muri rusange, ku birebana na bimwe mu biwuhungabanya ahanini bituruka ku businzi n’ibiyobyabwenge bitera urugomo,atanga inama zo kubicikaho ,mu kuvuga ku mpamvu zatumye hatekerezwa iyo nama anagaruka ku rugero rwiza rw’abo baturage babashije kwifatira abari baje kubahungabanyiriza umudendezo,imbere y’imbaga yari iteraniye aho, akarere kabatera inkunga y’amafaranga agera ku bihumbi ijana na mirongo itanu(150.000F),bijyana n’igitekerezo cy’uko bashinga koperative ibereye abandi icyitegererezo,kiganisha ku muco mwiza wo gukunda igihugu.
Mu kungurana ibitekerezo abari aho na bo bagaragaje ko bishimiye uku guhura n’abayobozi mu nzego zose ku rwego rw’akarere nk’agace gasa nk’aho kitaruye umujyi wa Rusizi, mu byifuzo basaba ubuyobozi ko bwabakorera umuhanda uherekeza,utaborohera na gato mu bihe by’imvura ndetse n’uko na bo bakwegerezwa umuriro w’amashanyarazi. Iyi nama y’umutekano idasanzwe yabereye aho mu mudugudu wa Cyinengwe, akagari ka Nyenji, umurenge wa Nzahaha yari yanitabiriwe kandi n’abo mu murenge wa Gashonga bose baturiye umugezi wa Rusizi’ ubatandukanya n’igihugu cya Kongo.


text:
Abatuye Iburasirazuba basabwe gushyira ingufu mu gukumira Ibiza
Imyuzure n’inkangu bimaze igihe bihungabanya ibikorwaremezo hirya no hino mu Rwanda, ndetse bikaba byaranavukije ubuzima abenegihugu hamwe na hamwe ngo ntibishobora kwirindwa burundu buri wese adashyizeho ake kuko ari ikibazo kireba abaturage bose, kandi kikazakemuka ari uko bafatanyije.
Ubuyobozi bw’Intara y’Iburasirazuba bukaba bushishikariza abatuye iyo Ntara gufatana urunana bagakumira hakiri kare ibyo biza biterwa n’imiterere y’isi badashobora guhindura, ariko bakaba bashobora gukumira ingaruka mbi igihe bakurikiza amabwiriza inzego zibishinzwe zitanga.
Guverineri Uwamariya Odette uyobora Intara y’Iburasirazuba aravuga ko iyi mvura yangije ibintu byinshi hafi hose mu Ntara y’Iburasirazuba, haba imyaka y’abaturage, inkangu zasibye imihanda ndetse n’aho imyuzure yafunze amayira, igaca n’ibiraro bimwe na bimwe.
Muri ibi byose ariko, abayobozi b’Intara y’Iburasirazuba barafata abaturage bangirijwe mu mugongo, bakabasaba kudacibwa intege n’ibihombo, imfu ndetse n’ibindi bibazo batewe n’ibiza ahubwo bagakaza umurindi mu kubirwanya.
Guverineri Uwamariya Odetta aributsa abaturage ko imyaka yari yeze mu gihembwe cy’ihinga gishize bayicunga neza, bakirinda kuyigurisha uko biboneye kugirango bateganyirize iminsi iri imbere kuko imvura irimo kwangiza imyaka mu mirima, bikagaragara ko umusaruro ushobora kuzaba muke mu isarura ritaha.
Guverineri Uwamariya yasabye abaturage kandi kurinda abana babo kujya aho iyi myuzure iri n’ahareka amazi menshi igihe cy’imvura kuko hari abashobora gupfiramo cyangwa bagahutazwa bikomeye n’ingufu z’iyo mivumba.
Ntara y’Iburasirazuba hangiritse ubuso bunini bw’imirima yari ihinzwemo umuceri n’indi myaka y’abaturage. Uruganda rutunganya amazi rw’ahitwa I Karenge muri Rwamagana rwugarijwe bikomeye n’imyuzure ku buryo amazi ashobora kuzaba ingorabahizi mu minsi iri imbere mu Ntara y’iburasirazuba n’uduce tumwe na tumwe twa Kigali.
Kuri ubu kandi haranavugwa n’ikibazo cy’amazi y’ikiyaga cya Mugesera yuzuye akagera mu muhanda uhuza Umurenge wa Karembo na Rurenge kuburyo hifashishwa ubwato kubakeneye kuva mu Murenge bajya mu wundi ku rugendo rugera nko kuri metero 300. Uwo muhanda ubusanzwe uhuza Akarere ka Ngoma na Rwamagana.
Ibishanga byo mu karere ka Bugesera nabyo byibasiwe n’imyuzure ikomoka ku migezi ya Nyabugogo, Nyabarongo n’Akagera, bikaba byaranatumye urugomero rwa Kanyonyombya ruri mu Murenge wa Gashora rwahuzaga imirenge ya Juru na Gashora rwangirika. Naho mu Karere ka Kayonza, ikiraro cya Kadiridimba cyahuzaga akarere na Pariki y’Akagera cyatangiye gusenyuka.


text:
Sekanyambo uwo bise Rwankubebe, yari umunyagisaka w’umugesera, abyiruka ku ngoma ya Kimenyi Rwahashya (uwo bitaga Kimenyi IKIMENYI), i Gisaka kitaraba icy’u Rwanda; mu Rwanda himye Mibambwe Gisanura. Sekanyambo yari afite abagore babiri b’impanga, umwe yitwaga Mutamu, undi akitwa Mukasi; na bo bari abageserakazi b’Abazirankende, bakaba bene Rukara na Gakwanzi.
Nuko umunsi umwe, rero Sekanyambo ajya i Mukiza gukeza Kimenyi, aramwakira amuhaka neza, amugabira n’inka nyinshi, Sekanyambo azifata neza. Zimaze kubyara ajya kuzimurika; Kimenyi asanga zifashwe neza aramushima cyane, bituma amuragiza n’izindi. Icyo gihe ariko nubwo Sekanyambo yari afite ubutoni kuri Kimenyi, yashakaga no kumucika ngo yiyizire mu Rwanda. Hakaba umutasi utuye ku nkiko y’i Gisaka n’u Rwanda witwa Kabwebwe.
Sekanyambo atangira kumwiyuzuzaho, kugira ngo azabone uburyo bwo gucikana inka ze azizane mu Rwanda atagira gitangira; zikaba zarabyaye ibimasa byinshi kuruta inyana. Akuramo ikimasa kimwe cyiza arakimuha. Kabwebwe aragishima. Noneho Sekanyambo atangira gucikisha inka yari aragiriye Kimenyi atishisha; akazohereza mu Rwanda rwihishwa.
Akomeza kuzicikisha uruhongohongo. Bukeye rubanda babibonye bamurega kuri Kimenyi bati "Inka zawe Sekanyambo yazimariye mu Rwanda!" Kimenyi abyumvise arazitumiza ngo zizaze kumumurikirwa, ariko agira ngo abonereho urwabo rwo kuzigenzura. Sekanyambo na we yumvise amagambo y’intumwa ya Kimenyi, acura inama; abwira abagore be Mutamu na Mukasi ati "Umva rero mwa bakobwa mwe, dore inka za Kimenyi nsigaje ingerere; none rero "Yera rimwe ntiyera kabiri": ngiye kongera nkuremo izindi zambuke izisigaye nzamwereka izo, mubwire ko izindi zapfuye akore icyo yagakoze!" Abagore bati "Inama ni iyo!"
Nuko inka azahukamo arobanura inziza, arazambutsa ziza mu Rwanda; izisigaye mbarwa arazishorera ajya kuzimurikira shebuja; ariko agenda yiyubikije n’impu yatiye amacuti ye, kugira ngo abone uko yemeza Kimenyi ko zimwe zapfuye.
Azigejeje i Mukiza, Kimenyi azikubise amaso arumirwa ati "Ese shahu inka zanjye wazishyize he?" Undi ati "Zarapfuye mba nkuroga, ahubwo dore n’imiguta yazo!" Kimenyi abyumvise kandi azi neza ko zarengerejwe mu Rwanda, ararakara ategeka ko baboha Sekanyambo.
Bamuta ku ngoyi. Bamaze kumuboha inkuru igera ku bagore be. Babyumvise bashaka ingemu, basaza babo na babyara babo barabaherekeza, bari umuryango mugari cyane. Bashyira nzira, begereje i Mukiza kwa Kimenyi, bajya inama y’uko bari bubigenze bati "Nihagende abagore be bonyine n’undi muntu ubakurikiriye kure; ajyane umuheto we n’ikirimba cy’imyambi maze namara kubaca urwaho abarasanye, na twe turahera ko tumutabara tumucikane".
Mutamu na Mukasi baraboneza basanga umugabo wabo aho aboheye, bamusaba umurinzi ngo babonane. Umurinzi arabemerera bamuganana mu bwibereko. Wawundi ufite umuheto n’ikirimba cyuzuye imyambi arirasa abihereza Sekanyambo. Undi arishima ati "Ubwo nshyikiriye umuheto wanjye, nimushibure inkundura mbakurikiye mbarasira" Bafumyamo bariruka.
Umurinzi amaze akanya arababwa ajya kubareba. Ageze aho bari bari asanga bogoroye kare. Induru ayiha umunwa ati "Sekanyambo aracitse!" Akarubanda kose barahurura bamwirukaho. Bagiye kumwotsa igitutu, aba amaze gushyikira abagore be n’ababaherekeje; biroha mu ishyamba rya Ngezi. Bamaze kuryinjiramo Sekanyambo arababwira ati "Nimwogorore nsigare mu gico, ninkomeretsamo ab’inkwakuzi abandi ntibari bube bakidukurikiye".
Ajya mu gico arihisha, babandi baje babakurikiye bamugeze hafi babaza abashumba baharagiye bati "Nta bantu banyuze aha nk’abahunga?". Abandi bati "Haciye abagabo biruka amasigamana bari kumwe n’abagore babiri. Ubwo biroha mu ishyamba; basatiriye aho Sekanyambo yaciye igico, arafora ararekera ahamyamo umwe aramuhirika arirahira ati "Uwa Ruvusha rw’Umukogoto nkubita rukirema!"
Arongera arekura umwambi arahamya ati "Uwa Ruvusha rw’Umukogoto nkubita rukirema!". Amaze kugarika ingogo eshatu n’inkomere rugeretse abahuruye bati "Nimukuke twoye guhwana n’imiyaga kuko batabonaga ubarasa; Baravunura barataha.
Nuko Sekanyambo n’abe bamaze kwahuranya ishyamba rya Ngezi, atuma abo bari kumwe kujya kumuzanira inyana ebyiri z’amashashi zari zasigaye ahari iwe; zigeze aho arazishorera aboneza agana ku nkiko y’u Rwanda n’i Gisaka. Ayegereje, abandi banyagisaka bashaka kumutangira; yanzika urugamba arabamurura, arambuka n’abagore be bombi, ashyika mu Rwanda nta gisare. Amaze kugera i Rwanda aricara ariruhutsa, abaza abagore be ati "Mbese bakobwa mumbona, uko murora mubona ndi iki?"
Abandi bati "Uri Rwankubebe nta kindi!" Mu kinyarwanda bivuga inkurubanwa intagamburuka. Kuva ubwo rero babona umuntu w’intwari itagamburuka, bakamugereranya na Sekanyambo bati "Uriya muntu ni inkurubanwa ntiyisukirwa, yigize rwankubebe.


text:
>> Igihe Gisanzwe
Amasomo yo ku munsi wa Bikira Mariya Utasamanywe icyaha
Isomo rya mbere : Intg 3, 9-15.20
Isomo ryo mu gitabo cy’Intangiriro
Muntu yamaze gusuzugura Imana, 9Uhoraho Imana aramuhamagara, aramubaza ati « Uri hehe ?» 10Undi arasubiza ati « Numvise ijwi ryawe mu busitani, ngira ubwoba kuko nambaye ubusa, ndihisha.» 11Uhoraho Imana ati « Ni nde waguhishuriye ko wambaye ubusa? Aho ntiwariye ku giti nari nakubujije kuryaho? » 12Muntu arasubiza ati « Umugore wanshyize iruhande, ni we wampaye kuri cya giti ndarya. » 13Uhoraho Imana abwira umugore ati «Wakoze ibiki?» Umugore arasubiza ati « Inzoka yampenze ubwenge, ndarya.» 14Uhoraho Imana abwira inzoka ati « Kuko wakoze ibyo, ubaye ruvumwa mu nyamaswa zose z’agasozi; uzakurura inda hasi, maze urye umukungugu iminsi yose y’ukubaho kwawe. 15Nshyize inzigo hagati yawe n’umugore, hagati y’urubyaro rwawe n’urubyaro rwe ; ruzakujanjagura umutwe, nawe urukomeretse ku gatsinsino.» 20Nuko Muntu yita izina umugore we, amwita Eva, kuko ari we wabaye nyina w’abazima bose.
Kuzirikana : Zab 98 (97), 1, 2-3ab, 3cd-4a. 6b
ZABURI
- Inyik/ Mubyeyi, Bikira Mariya,
- Uhoraho yagukoreye ibitangaza.
- Nimuririmbire Uhoraho indirimbo nshya,
- kuko yakoze ibintu by’agatangaza ;
- indyo ye, ukuboko kwe k’ubutagatifu,
- byatumye atsinda.
- Uhoraho yagaragaje ugutsinda kwe,
- atangaza ubutabera bwe mu maso y’amahanga.
- Yibutse ubuntu bwe n’ubudahemuka bwe,
- agirira inzu ya Israheli.
- Imipaka yose y’isi,
- yabonye ugutsinda kw’Imana yacu.
- Nimusingize Uhoraho ku isi hose,
- nimusingize Umwami, Uhoraho.
Isomo rya kabiri : Ef 1,3-6.11-12
Isomo ryo mu ibaruwa Mutagatifu Pawulo Intumwa yandikiye Abanyefezi
3Nihasingizwe Imana, Se w’Umwami wacu Yezu Kristu, Yo yadusakajemo imigisha y’amoko yose, ituruka kuri Roho, mu ijuru, ku bwa Kristu. 4Nguko uko yadutoreye muri We nyine mbere y’ihangwa ry’ibiriho byose, kugira ngo tuzayihore imbere mu rukundo, turi intungane n’abaziranenge. 5Igena ityo mbere y’igihe ko tuzayibera abana yihitiyemo, tubikesheje Yezu Kristu. Uko ni ko yabyishakiye ku buntu bwayo, 6kugira ngo izahore isingirizwa ingabire yaduhereye ubuntu mu Mwana wayo w’Inkoramutima. 11Ni we kandi twatorewemo tugenwa mbere y’igihe ku buryo buhuye n’umugambi w’Ugenga byose, 12kugira nga twebwe abashyize amizero muri Kristu, tubonereho gusingiza ikuzo ryayo.
Ibango-ndirimbo ribanziriza Ivanjili : Lk 1,28.42
Alleluya Alleluya
- Ishime, unezerwe Bikira Mariya, mutoni w’Imana:
- Nyagasani ari kumwe nawe,
- wahebuje abagore bose umugisha.
Alleluya.
Ivanjili Ntagatifu : Lk 1,26-38
+ Amagambo yo mu Ivanjili ntagatifu uko yanditswe na Luka
Muri icyo gihe, 26Malayika Gaburiyeli atumwa n’Imana, mu mugi wo mu Galileya witwa Nazareti, 27ku mukobwa w’isugi wari warasabwe n’umusore witwa Yozefu, wo mu muryango wa Dawudi; uwo mukobwa yitwaga Mariya. 28Malayika aza iwabo aramubwira ati «Ndakuramutsa, mutoni w’Imana ; Nyagasani ari kumwe nawe. » 29Yumvise ayo magambo arikanga, yibaza icyo iyo ndamutso ivuga. 30Malayika aramubwira ati «Wigira ubwoba Mariya, kuko wagize ubutoni ku Mana. 31Dore ugiye gusama inda, ukazabyara umuhungu, maze ukazamwita izina rya Yezu. 32Azaba umuntu ukomeye, kandi bazamwita Mwene Nyirijuru. Nyagasani Imana azamwegurira ingoma ya se Dawudi ; 33azategeka umuryango wa Yakobo ubuziraherezo, ingoma ye ntizashira. »
34Nuko Mariya abwira Malayika ati « Ibyo bizashoboka bite, kandi nta mugabo mfite?» 35Malayika aramusubiza ati «Roho Mutagatifu azakumanukiraho, maze ububasha bwa Nyirijuru bukubundikire mu gicucu cye, ndetse ugiye kuvuka azaba intungane kandi azitwa Umwana w’Imana. 36Dore Elizabeti mwene wanyu na we yasamiye mu zabukuru ; uku kwezi ni ukwa gatandatu kandi ubundi yitwaga ingumba, 37koko nta kinanira Imana.» 38Mariya aravuga ati «Ndi umuja wa Nyagasani ; byose bimbeho nk’uko ubivuze. » Nuko Malayika amusiga aho aragenda.


text:
Ninde dufasha?
- Duhera ku rwego rwo hasi aho dushobora kugira uruhare rufatika mu guhindura ubuzima bw’abantu
- Imbaraga zacu tuzishyira mugufasha abagore bahuye n’ibibazo kurusha abandi, cyane cyane abahuye n’ibibazo by’ihohoterwa.
- Dufasha abagore tutagendeye ku myaka yabo, amoko cyangwa imyemerere.
- Tuzi neza ko gufasha umugore uba ufashije n’abo afasha kandi uba wubatse umuryango nyarwanda kuri ubu n’ahazaza
Dufasha dute?
- Duhuza uburyo bwo mu muco nyarwanda n’amahame y’ubufasha mu ihungabana
- Twita ku mitekerereze, amarangamutima , roho, amagara n’ubukungu kuko tuzi ko byose bihurira hamwe mu kugira uruhare mu myitwarire y’umuntu
- Twita ku mwihariko w’amateka n’ubuzima bwa buri mugenerwabikorwa
- Twubakira ku mbaraga n’ubushobozi agabore basanzwe bifitemo
- Tugendera ku bushobozi bw’abagore bwo gufashanya. Ubujyanama mu matsinda bukuraho imipaka y’ubwigunge, bukubaka ubufatanye ndetse bukazana gukira kw’ibikomere
- Dufasha abagore mu nzira yo gukira ibikomere bakagera ku kwigira. Ubujyanama mu ihungabana niyo ntangiriro ariko siho bigarukira. Abagore akenshi batugeraho barahungabanye bagatangirira mu bujyanama mu matsinda cyangwa ubujyanama ku muntu kugiti cye. Uko bagenda bakira ibikomere niko batangira kwinjira mu zindi gahunda zigamije kubafasha kwigirira icyizere no gutangira kwiteza imbere.
- Mu gihe bishoboka kandi bibaye ngombwa dufasha mu kwiyunga no gusubizwa mu buzima busanzwe.


text:
Akarere ka Gakenke karacyari inyuma mu kwitabira kuringaniza urubyaro
Mu gihe umuhigo wo kuringaniza urubyaro ku kigeranyo cya 52% usigaje amezi atatu urangire, imibare yashyizwe ahagaragara mu nama yo kuri uyu wa kabiri tariki ya 20/03/2012 igaragaza ko Akarere ka Gakenke kacyiri More...
Imihigo yakarere si iyabayobozi gusa- Ruboneza
Umuyobozi w’akarere ka gatsibo hamwe n’abakozi n’abayobozi b’ibitaro bya Ngarama(Foto by Sebuharara) Umuyobozi w’akarere ka Gatsibo, Embroise Ruboneza,  atangaza ko imihigo More...


text:
Umwe ni Belinda (Uwankunda) akagira imyaka 22 na metero 1.70 n’ibiro 50, undi akaba Belise (Umutoni) : we afite imyaka 22, akagira upima metero 1.70 n’ibiro 51 Abo bakobwa bombi rero bitabiriye irushanwa rya Miss Rwanda 2018 bakaba bahatanira kuba havamo Nyampinga w’u Rwanda, umukobwa uzahiga abandi mu muco, ubwenge, n’uburanga.
Ngo basabwe kujya bagaragarira rimwe kugira ngo hatagira ubibeshyayo. Bakomoka mu bahagarariye umujyi wa Kigali. Ni ukubifuriza irushanwa ryiza, ubundi bakirinda kuzana iby'inka zigira amaboko...


text:
Kumenya gukora umugati byahinduye ubuzima bwabo
Bamwe mu bagore bahoze ari abakene bari guhindura ubuzima bwabo binyuze mu kumenya gukora imigati n’imitsima itandukanye mu mushinga witwa “the women’s Bakery”.
The women’s bakery ni umushinga w’ubucuruzi, ufite umwihariko wo guhugura abagore mu gukora imigati ndetse bamara kubigisha bagashinga aho kuyitekera no kuyicururiza. Iyo abagore bamaze guhugurwa bamwe muri bo bahabwa akazi n’uwo mushinga.
Intego yabo rero ni ugucuruza iyo migati ifite intungamubiri ku mafaranga macye ku buryo yagera ku bantu benshi bashoboka. Kugeza ubu umushinga wa The women’s bakery yashinze ahantu aho gutekera imigati hane(4) mu Rwanda ariho i Kigali (Remera) , i ndera, ku kamonyi , ndetse n’I Rutsiro.
Umwe mu batangije uyu mushinga kandi uwukuriye Julie Greene yatubwiye ko we na mugenzi we bagize igitekerezo cyo gushinga ubu bucuruzi bufasha abagore igihe babaga mu cyaro cyo mu Rwanda bagashaka ikintu cyaha amahirwe abagore bakennye kandi batize amashuri menshi. Nibwo babonye ko abantu bo mu cyaro bakunda umugati ariko batagira ahakorerwa imigati n’aho icururuizwa babasha kugura ndetse bakabona abantu bavuye mu mijyi cyane cyane Kigali iyo bagiye mu cyaro bajyana imigati. Rero babonye ko ari ikintu gikenewe ndetse n’ ibikoresho byo kuyikora bihari gusa hakabura ubumenyi bwo kuyikora. Nibwo rero bafashe icyemezo cyo guhugura abagore ku bijyanye no gukora imigati n’imitsima (cakes).
kuva batangiye umwaka ushize bamaze bamaze guha amahugurwa abagore 60 muri abo 35 bahawe akazi mu gukora iyo mugati muri the women’s bakery. Aho batekera imigati i Kigali batangiriye ku biro bitanu (5) by’umugati ku munsi ubu bageze ku biro 35 ku munsi mu mwaka umwe bamaze bakora.
- Imwe mu migati bakora
Mukamutara Yvonne ushinzwe ibikorwa bya buri munsi aho bakorera imigati i Kigali yatubwiye icyo byamugejejeho : “Namenye gukora imigati n’imitsima. namenye kuyobora abantu, kuyobora business, gukorana n’abanyamahanga ndetse no gucyemura amakimbirane.
N’aho abagore bayiteka bo batubwiye uko byahinduye ubuzima bwabo : birimo kuba ubu babasha kwishyurira abana mituel, amashuri, kubambika, no kubona ibyo kurya. Umwe yatubwiye ko ari kubaka inzu ndetse yamenye no Kwizigamira. Undi nawe yamenye gusoma, undi ati namenye kwihangira imirimo, kumenya iby’indryo yuzuye mu rugo no kuyitegurira abana.
Undi ati : twari abagore b’abakene tujya kwiririrwa dushakisha dusaba ikiraka cyo kugosora, kumesa. ariko ubu ibibazo byararangiye,ubu tuzi gukora umugati, twarahuguwe, dukora imigati tugacuruza ubu twishyura minervale, twigurira agatenge keza mbere ntawari ubizi. Undi ati "twabaye ab’igiciro mu rugo, abagabo baratwubaha kuko dufite akazi".
Bamwe muri aba bagore rero bakaba baracuruzaga agataro mu muhanda, abandi baricuruzaga , abandi bakora uturaka twa macye, abandi birirwa mu rugo batunzwe n’imiryango yabo mbere yo guhugurwa ku gukora imigati.
ukeneye contact zabo twandikire kuri agasaromagazine@gmail.com tuziguhe.
Astrida Uwera


text:
www.eachamps.rw
Kalimpinga Queen wabaye igisonga cya gatatu cya Nyampinga w’u Rwanda yasabye abakobwa bazajya guhatanira guhagararira Intara y’Amajyepfo muri Miss Rwanda 2018, kwiyizera bakaba abo baribo ntibigane abandi.
Kuri uyu wa 20 Mutarama 2018 nibwo ijonjora rya Miss Rwanda 2018 riba rigeze mu Karere ka Huye, aho hazatoranywa abakobwa 6 bazahagararira Intara y’Amajyepfo.
Kalimpinya Queen wabaye igisonga cya gatatu cya Nyampinga w’u Rwanda 2017, akaba n’umwe mu bagaragaje imbaraga nyinshi mu gushyira mu bikorwa umushinga we wo kwigisha ubuzima bw’imyororokere mu rubyiruko, yaturutse mu Ntara y’Amajyepfo.
Mu Kiganiro na Eachamps, Kalimpinya Queen yavuze ko atazabasha kwitabira iri jonjora ngo ajye gushyigikira barumuna be, kuko ari mu bikorwa by’amarushanwa yo kubyina ariko bakaba banatanga ubutumwa bujyanye n’ubuzima bw’imyororokere.
N’ubwo atazahaboneka, Kalimpinya yavuze ko hari bamwe babashije kuvugana abagira inama, ariko n’abo batavuganye yasabye kuzashyira imbere Imana kuko ari yo yabafasha gutambuka.
Yagize ati “ icyambere kikaba n’icyanyuma ni Imana. Hariya ushobora kugenda wateguye uri umuhanga uri na mwiza biteye ubwoba, ukagera imbere ugasusumira, bigahita bipfa. Ikintu cyambere ni ukugenda byibuze wakubise nka ka Dawe uri mu ijuru.”
Kalimpinya kandi yasabye abakobwa bashaka kuzahagara Intara y’Amajyepfo kuzagenda bafite amakuru atandukanye yerekeranye n’u Rwanda, muri gahunda zitandukanye, kandi bakaba bashobora gusobanura umushinga wabo neza.
Yagize ati “ugomba kugenda witeguye irushanwa. Niba uzi ko ari Miss Rwanda babaza ibintu byo ku Rwanda, nka Vision 2020, VUP. Shaka amakuru umenye ibintu. Ikindi niba hari umishinga wawe wateguye genda wawunonoseye neza ku buryo ikibazo cyose bakubaza ho wabasha kugisubiza.”
Hejuru y’ibyo byose Kalimpinya yasabye abakobwa bashaka kuzaba Nyampinga w’u Rwanda 2018, kureka kwigana abandi bantu ahubwo bakaba abo ari bo bagakora n’ibivuye mu mutwe wabo.
Yagize ati “ ikindi ni ukuba uwo uri we. Ntugende wigize Shakira kandi uri Mukandori. Hari abantu bajya muri Miss Rwanda ukagira ngo babacometsemo abandi. Ukabona arashaka kwifata ukuntu, akaba afite umushinga ariko ukabona ibintu bye ari kuvuga n’ibyo ari gukora ntaho bihuriye.”
Nk’uko iri rushanwa rifite insanganyamatsiko y’Ubwiza, Ubwenge n’Umuco, Kalimpinya yasabye aba bakobwa kuzagenda bitunganyije mu buryo bw’ubwiza ariko na none bakaba bafite amakuru ahagije ku gihugu no ku muco muri rusange.4 months ago | by Muvunyi Arsene


text:
Bitewe n’imvura nyinshi imaze iminsi myinshi igwa,amazi menshi yiretse hejuru mu ‘kimoteri’ cy’imyanda kiri mu kagari ka Kagasa Umurenge wa Gahanga maze ku munsi w’ejo nimugoroba kirariduka kigwira abantu barimo batoragura ibyuma byo kugurisha. Imibiri imaze kuboneka ubu ni iy’abagore babiri, barimo umwe utwite, hamwe n’umwana muto w’umuhungu.
Cyatengutse kiva hejuru ku musozi kigwira abari munsi batoraguramo ibyuma, umubare wabo ntuzwi. Ariko ubwo umunyamakuru yahageraga kuri iki gicamunsi(...)
Bitewe n’imvura nyinshi imaze iminsi myinshi igwa,amazi menshi yiretse hejuru mu ‘kimoteri’ cy’imyanda kiri mu kagari ka Kagasa Umurenge wa Gahanga maze ku munsi w’ejo nimugoroba kirariduka kigwira abantu barimo batoragura ibyuma byo kugurisha. Imibiri imaze kuboneka ubu ni iy’abagore babiri, barimo umwe utwite, hamwe n’umwana muto w’umuhungu.
Cyatengutse kiva hejuru ku musozi kigwira abari munsi batoraguramo ibyuma, umubare wabo ntuzwi. Ariko ubwo umunyamakuru yahageraga kuri iki gicamunsi yasanze abaturage na Police bamaze kubona iyi mibiri itatu banayijyanye kwa muganga kuyikorera isuzuma.
Bamwe mu baturage bari kuri icyo kimoteri baje gufatanya n’imashini kuvanamo imirambo babwiye umunyamakuru ko icyo kimoteri cyabagwiriye baje gushaka ibyuma bita amabolo mu myanda kugira ngo bajye kubigurisha.
Uwitwa Habiyaremye Razaro yagize ati “ Ejo ku mugoroba nka saa kumi n’imwe twagiye kumva twumva abantu benshi biganjemo abana barira barikuvuza induru cyane ngo kirabatwaye kirabatwaye ubwo twahise tumenya ko ikimoteri kishe abandi bantu.”
Undi witwa Iradukunda Albert ati “Ikibazo abaturage bafite ni imibereho, mu gihe cyo Kwibuka n’ubundi cyatwaye undi ariko urebye abaturage kuhacika ntabwo babyumva kuko bakuramo imari y’ibyuma ndetse hari n’abavugako bakuramo amafaranga nonese batungwa n’iki ko gitunze benshi?”
Imirimo yo kureba niba hari abandi baguweho n’iyi myanda yari ibaye ihagaritswe kubera imvura nyinshi yarihomo kugwa.Ikimoteri cy’imyanda cya Kicukiro cyari gihanamye ku musozi kiriho amatoni n’amatoni y’imyanda yahasutswe cyera.Ejo kimaze kuriduka iyi myanda yashungurutse igera hepfo mu gishanga.
Kuri ubu Ubuyobozi bw’umurenge wa Gahanga bwahise bufata umwanzuro wo kuhashyira abashinzwe umutekano kugirango bakumire undi muntu wese ushaka kuhegera.
Mu myaka 4 ishize, iki kimoteri cyarahagaritswe imyanda yari ikirimo itangira gusehwa ijyanwa mu kindi kimoterikiri ahitwa Nduba ariko ntiyahashira kubera ubwinshi bwayo.
Umugi wa Kigali kugeza ubu ufite imishinga itandukanye harimo n’uzatwara miliyoni 14 z’amadolari y’Amerika wo kubaka ikimoteri kigezweho kizashyirwa mu murenge wa Kigali mu karere ka Nyarugenge kigasimbura ikimoteri cya Nduba nacyo gishobora kuba kiri mu marembera.Mu gihe uyu mushinga utarajya mu bikorwa imyanda yakomeje kuba ikibazo ku bice byegereye aho bayikusanyiriza i Nyanza n’i Nduba.
Yanditswe na Habarurema Djamali


text:
Rulindo: ababana n’ubumuga bitabiriye amarushanwa yo kwiruka
Muri gahunda y’ukwezi kw’imiyoborere myiza, tariki 07/01/2012 ababana n’ubumuga bo mu mirenge itandukanye mu karere ka Rulindo, bisiganwe metero ijana mu byiciro by’ abagore ndetse n’ More...
Ngororero : Abahanzi bari mu marushanwa ku miyoborere myiza barasaba ubufasha kuko amikoro ari make
Mu gihe mu karere ka Ngororero hakomeje amarushanwa ku bihangano mu miyoborere myiza, abitabira aya marushanwa ku rwego rw’imirenge bavuga ko uburyo bakoramo aya marushanwa bugoranye ugereranyije n’amikoro More...


text:
Ibyumweru by’urubyiruko: Ni gahunda nziza yashyiriweho urubyiruko muri Diyoseze ya Kigali; aho ku nshuro eshatu buri mwaka urubyiruko ruhabwa amahirwe yo gutegura no kuyobora gahunda z’amateraniro mu nsengero zose hakurikijwe intego iba yatanzwe na Diyoseze. Umwihariko ni icyumweru cy’urubyiruko gitegurwa mu kiruhuko kinini aho buri paruwase igena ibikorwa by’imyidagaduro, ivugabutumwa no gufasha ababaye.
Amahugurwa ajyanye n'urubyiruko n'abana ni kimwe mu byo EAR Diyosezi ya Kigali ishyize imbere dore ko asigaye aba kenshi mu mwaka, Ni muri urwo rwego habaye amahugurwa y’umunsi umwe yahuje abapasitori bo muri diyosezi ya Kigali, akaba yarabaye tariki 15/10/2013, Umwepisikopi wa diyosezi ya Kigali Louis Muvunyi akaba yarashishikarije abapasitori kugira amashyiga atatu akomeye yagize ati “paruwase itazagira amashyiga atatu akomeye ntaho izagera ..
1.Amavu n’amavuko ya Youth Union: Hagamijwe gushyiraho umuryango uhuza urubyiruko rw’Abangilikani muri Diyoseze ya Kigali nk’uko habaho imiryango y’abakuze ari yo Mothers Union, Fathers’ union, ….. Uyu muryango uzafasha itorero kumenya urubyiruko rwaryo uko rungana; kuruha umwanya wo kugira uruhare mu guteza imbere umurimo w’Imana.